Adeiladu ar sylfeini cryf: ymateb gwirfoddolwyr i’r pandemig yng Nghymru - CGGC\nAdeiladu ar sylfeini cryf: ymateb gwirfoddolwyr i’r pandemig yng Nghymru\nCyhoeddwyd: 05/11/20 | Categorïau:\nMae Emma Taylor-Collins a Hannah Durrant o Ganolfan Polisi Cyhoeddus Cymru, a Rheolwr Helplu Cymru CGGC, Fiona Liddell, wedi mynd ati i edrych am batrwm yn y straeon gwirfoddoli llwyddiannus diweddar ar hyd a lled Cymru.\nYn ystod y misoedd diwethaf, rydyn ni wedi clywed llawer am ymateb sylweddol gwirfoddolwyr i’r pandemig. Mae gwirfoddolwyr a’r trydydd sector yng Nghymru, a gweddill y DU, wedi ymateb yn gyflym ac yn arloesol. Ym mis Mai 2020, roedd mwy na thraean (35%) o bobl yng Nghymru yn gofalu am aelodau o’r teulu, ffrindiau, cymdogion neu bobl eraill, neu’n rhoi help neu gefnogaeth iddynt – 29% yn fwy na’r flwyddyn flaenorol.\nOnd nid yw’n debygol bod yr ymateb hwn wedi ymddangos yn ddisymwth. Yn awyddus i ddeall pa rag-amodau allai fod wedi gwneud yr ymateb hwn yn bosibl yng Nghymru, aethom ati i archwilio amrediad o astudiaethau achos ar wirfoddoli a Covid-19, a gasglwyd gan CGGC. Gwnaethom edrych am y ffactorau galluogi a oedd y tu ôl iddynt yn ein tyb ni.\nCYMORTH I DDARPARIAETH STATUDOL\nCafodd nifer o gynlluniau gwirfoddoli eu sefydlu er mwyn rhoi cymorth bwriadol i wasanaethau statudol. Mewn llawer o achosion, y Cyngor Gwirfoddol Sirol (CVC) lleol oedd y cyswllt hanfodol rhwng yr awdurdod lleol, mudiadau cymunedol a gwirfoddolwyr yn ôl pob golwg.\nEr enghraifft, sylweddolodd Cyngor Sir Ddinbych yn gynnar yn y pandemig eu bod angen mwy o gapasiti i ddiwallu anghenion pobl a warchodir a’r rheini sy’n agored i niwed. Aeth ati o’r cychwyn cyntaf i drafod sut gallai gwirfoddolwyr helpu gyda’i CVC lleol, gan sefydlu a rhedeg cynllun atgyfeirio ar gyfer cydlynu ymateb gwirfoddoli cymunedol.\nCafodd gwirfoddolwyr eu recriwtio drwy wefan Gwirfoddoli Cymru, a naill ai eu hatgyfeirio i fudiadau eraill neu eu paru â cheisiadau am gymorth, fel siopa, casglu presgripsiynau a cherdded cŵn.\nDrwy wneud hyn, roedd yr ymateb cymunedol yn cael ei drefnu’n unol ag arferion diogel ar gyfer gwirfoddolwyr a’r rheini roedden nhw’n eu cynorthwyo, a’i gysylltu â darpariaeth wirfoddol a statudol leol, gyda’r nod o sicrhau bod adnoddau gwirfoddol yn cael eu defnyddio yn y modd mwyaf effeithiol bosibl.\nDOD Â’R GYMUNED YNGHYD\nYn Llansawel, daeth nifer o fudiadau cymunedol ynghyd i ffurfio rhwydwaith cydlynol mewn ymateb i’r pandemig, gan ddefnyddio’u gwasanaethau a’u gwybodaeth arbenigol penodol.\nYn union cyn y cyfyngiadau symud, trefnodd arweinydd côr lleol gyfarfod gyda chynrychiolwyr grwpiau cymunedol lleol, gan gynnwys aelodau etholedig, busnesau, y gwasanaethau cymdeithasol a’r CVC lleol. Gwnaethant roi systemau ar waith er mwyn ceisio helpu aelodau mwyaf agored i niwed eu cymdeithas drwy’r argyfwng a helpu i ‘ysgafnhau baich y GIG’ pe bai’r sefyllfa’n gwaethygu.\nGwnaeth mudiadau unigol gynnig eu hadnoddau a chael gwirfoddolwyr i ddarparu gwasanaethau. Er enghraifft, daeth y ganolfan gymunedol yn bwynt dosbarthu ar gyfer cyflenwadau hanfodol; ehangodd y banc bwyd ei wasanaethau i gynnwys gwasanaeth cludo bob wythnos; gwnaeth un arall drefnu gweithgareddau i gefnogi lles meddyliol ac emosiynol menywod; a gwnaeth y Clwb Bechgyn a Merched ddatblygu a dosbarthu gweithgareddau i blant.\nADDASU I DDIWALLU ANGHENION NEWYDD\nMae Siop Gymunedol a chaffi Llandegla wedi cael eu rhedeg gan wirfoddolwyr a dau aelod staff cyflogedig rhan-amser ers blynyddoedd. Bu’n rhaid i’r caffi gau yn ystod y pandemig, ac roedd y siop ar agor am lai o oriau ac mewn perygl o ddefnyddio’i holl arian wrth gefn er mwyn ceisio dal ei phen uwchlaw’r dŵr. Gan fod y dref siopa agosaf yn daith 18 milltir dwy ffordd, mae’r siop yn hanfodol i’r gymuned leol, ac roedd hyn yn arbennig o wir yn ystod y cyfyngiadau symud.\nGwnaeth grant argyfwng bychan gan fusnes lleol, a weinyddwyd gan y CVC, eu galluogi i barhau ac i ddatblygu eu gwasanaeth, gan gynnwys darparu gwasanaeth cludo i’r cartref ar gyfer unigolion wedi’u hynysu a gwasanaeth casglu presgripsiynau. Mae’r grŵp yn ceisio gweld sut gallant gynnal y gwasanaethau newydd hyn a ddatblygwyd yn y dyfodol.\nBETH ALLAI FOD WEDI GWNEUD YR YMATEB HWN YN BOSIBL?\nO’r astudiaethau achos hyn a rhai eraill a gasglwyd, darganfuom bedwar ffactor sydd, yn ôl pob golwg, wedi bod yn arbennig o bwysig o ran galluogi ymateb gwirfoddolwyr i’r pandemig yng Nghymru.\nRoedd trefnu ar sail lle, gyda gwybodaeth am yr ardal leol, yn bwysig o ran nodi anghenion lleol a deall sut newidiodd yr anghenion hynny yn sgil y pandemig. Awgryma llenyddiaeth ddiweddar (Saesneg yn unig) ar drefniadau cymunedol yn y pandemig fod gwybodaeth leol wedi galluogi ymateb cymunedol cyflym mewn rhannau eraill o’r DU.\nDyfeisgarwch a hyblygrwydd\nGwnaeth cael sylfaen wirfoddoli gref eisoes ar waith – gyda’r capasiti i fod yn hyblyg o ran y gwasanaethau roedden nhw’n eu darparu – alluogi symudiad cyflym o weithgarwch cyfredol i weithgarwch newydd mewn ymateb i’r pandemig. Mae Angus McCabe ac eraill (Saesneg yn unig) yn cyfeirio at hyn fel ‘dyfeisgarwch’ yn hytrach na gwydnwch. Mae’n ymbellhau o’r syniad bod cymunedau’n gyfrifol am ‘ymdopi’ ag argyfwng, ac yn defnyddio’r syniad y gall cymunedau, gydag adnoddau cyfyngedig ond hanfodol, ymateb yn effeithiol.\nDangosodd y mwyafrif o’n hastudiaethau achos fod cydberthnasau gweithio effeithiol rhwng cyrff yn tueddu i arwain at ymateb cydlynol a chyflym. Gwelsom y cydberthnasau hyn yn datblygu drwy, er enghraifft, galwadau ar y cyd gan gynghorau a CVCs i recriwtio gwirfoddolwyr a gwasanaethau’n cael eu darparu ar y cyd neu’n gydlynol. Dangosodd hyn allu i gyfuno adnoddau a chyfeirio neu ailgyfeirio’r cymorth i ble oedd ei angen a ble allai gael ei ddefnyddio.\nSeilwaith a chymorth yn eu lle\nRoedd seilwaith digidol eisoes yn ei le i gefnogi gweithgarwch gwirfoddol drwy wefan Cymru gyfan www.volunteering-Wales.net. Roedd seilwaith cyfredol ar ffurf awdurdodau lleol, byrddau iechyd, CVCs a chynghorau tref a chymuned hefyd yn bwysig o ran cydlynu a hwyluso’r ymateb.\nBETH MAE HYN YN DWEUD WRTHYM?\nAwgryma ein hadolygiad o’r astudiaethau achos yng Nghymru fod rhai pethau tebyg yn y rhwydweithiau ac arferion cyfredol ar draws gwahanol ddaearyddiaeth, mathau o weithgarwch a rhanddeiliaid a allai fod wedi helpu i alluogi ymateb gwirfoddolwyr i’r pandemig. Gwnaethom hefyd weld ychydig o hyn yn gynharach yn y flwyddyn, cyn y pandemig.\nGwnaeth yr ymateb cymunedol i’r llifogydd yng Nghymru ar ddechrau 2020 hefyd fanteisio ar wybodaeth leol, cydberthnasau a seilwaith sefydliedig, er ei fod yn ymateb i wahanol fath o argyfwng, gan ddangos hyblygrwydd o ran ymateb i’r angen lleol (gweler straeon (Saesneg yn unig) enghreifftiol ar Storm Dennis yn Rhondda Cynon Taf).\nAwgryma hyn y bydd cynnal y sefyllfaoedd hyn nid yn unig yn bwysig ar gyfer ymateb i gyfyngiadau symud neu glefydau pandemig yn y dyfodol, ond hefyd o ran ymateb i’r argyfyngau amgylcheddol fwyfwy gyffredin rydyn ni’n debygol o’u hwynebu yn y dyfodol.\nYr hyn nad ydym yn ei wybod eto yw pa ffactorau eraill allai fod wedi hwyluso neu lesteirio ymateb gwirfoddolwyr i’r pandemig neu argyfyngau fel y llifogydd. Nid ydym chwaith yn gwybod digon am ba mor effeithiol oedd yr ymateb, a pha anghenion allai fod wedi syrthio drwy’r rhwyd yn ystod y saith mis diwethaf. Gallai mwy o ddealltwriaeth o hyn ein helpu i wybod beth allai gael ei roi ar waith nawr er mwyn rhoi sylw i’r angen a ragwelir yn y dyfodol.\nEmma Taylor-Collins yw’r Uwch Swyddog Ymchwil yng Nghanolfan Polisi Cyhoeddus Cymru .\nMae Fiona Liddell yn gweithio i CGGC fel Rheolwr Helplu Cymru.\nHannah Durrant yw’r Uwch-gymrawd Ymchwil yng Nghanolfan Polisi Cyhoeddus Cymru.


Ail-lunio gwasanaethau gyda'r cyhoedd | Swyddfa Archwilio Cymru\n» Ail-lunio gwasanaethau gyda'r cyhoedd\nAil-lunio gwasanaethau gyda'r cyhoedd\n17 Gorff 2014 - 9:00am - 18 Medi 2014 - 9:00am\nNewid y berthynas rhwng y sawl sy’n darparu gwasanaethau a’r sawl sy’n defnyddio gwasanaethau.\nTrawsgrifiad Fideo (Word)\nRydym yn cynnal seminar rhad ac am ddim ar Ail-lunio Gwasanaethau gyda'r Cyhoedd: Newid y berthynas rhwng y sawl sy’n darparu gwasanaethau a’r sawl sy’n defnyddio gwasanaethau. Caiff y seminar ei gynnal gan Swyddfa Archwilio Cymru, Llywodraeth Cymru, Cymdeithas Llywodraeth Leol Cymru, Cyngor Gweithredu Gwirfoddol Cymru, Gwasanaethau Cyhoeddus Cymru 2025, Gwasanaeth Gwella 1000 o Fywydau, Canolfan Cydweithredol Cymru ac Arfer Da Cymru.\nCaiff llawer o wasanaethau cyhoeddus eu darparu o hyd o safbwynt y sawl sy’n darparu un gwasanaeth yn unig. Mae hynny’n golygu bod dinasyddion yn profi llawer o wahanol ddulliau gweithredu tameidiog a all arwain at:\nymyriadau sy’n gwrth-ddweud ei gilydd neu sy’n gwrthdaro â’i gilydd\ncanlyniadau gwael i’r sawl sy’n defnyddio gwasanaethau\nsefyllfa lle caiff adnoddau gwerthfawr eu gwastraffu a lle ceir gwerth gwael am arian.\nBydd y seminar hwn yn cynnig enghreifftiau o sut y mae’r berthynas rhwng y sawl sy’n darparu gwasanaethau a’r sawl sy’n defnyddio gwasanaethau wedi newid, a bydd yn cynnwys enghreifftiau megis trefniadau cydgynhyrchu a mentrau cymdeithasol. Rhoddir pwyslais ar rannu profiadau ymarferol o sut y gall cydberthnasau gwahanol helpu i ail-lunio gwasanaethau cyhoeddus er mwyn sicrhau canlyniadau gwell.\nMae’r seminar wedi’i anelu at reolwyr a swyddogion yn y sector cyhoeddus a’r trydydd sector sy’n gyfrifol am ddarparu gwasanaethau cyhoeddus.\nBydd y seminar yn cynnwys sesiwn arddangos lawn:\nCyflwyniad gan yr Athro Tony Bovaird – Prifysgol Birmingham (PDF)\nAil-lunio gwasanaethau gyda'r cyhoedd: Cydgynhyrchu canlyniadau cyhoeddus o bwys\nYn y De cafodd mynychwyr y ddewis o fynychu dau o’r gweithdai canlynol:\nGweithdy gan Gyngor Trydydd Sector Caerdydd – Kerrine Phillips (PDF)\nCyd-gynhyrchu newid iach.\nGweithdy gan Vanguard – Simon Pickthall (PDF)\nAil-lunio gwasanaethau yn radical ar lefel ardal leol\nGweithdy gan Ymddiriedolaeth Hamdden Torfaen – Sally Church a GLL - Jon Argent (PDF)\nFelly pam menter cymdeithasol?\nGweithdy gan Barod CIC – Alan Armstrong (PDF)\nCwrdd yn y canol\nNoder mai dim ond yn Saesneg mae'r cyflwyniadau hyn ar gael.\nYn y Gogledd bydd mynychwyr yn cael y ddewis o fynychu dau o’r gweithdai canlynol:\nGweithdy gan Hazel Jukes, Beacons Creative\nGweithdy gan Y Cynghorydd Richard Waters, Cyngor Tref Abergele a Rhodri Thomas, Cynnal Cymru\nRisg Berthnasol - Profiad Cyngor Tref Abergele o weithio gyda Phrosiect 'Gwreiddiau Cryfion'\nGweithdy gan Tanya Strange, Bwrdd Iechyd Prifysgol Aneurin Bevan\nGwasanaeth Gwirfoddoli C.H.A.a.T\nGallwch ffeindio agenda y digwyddiad (PDF).\n0900 - 1300 Mae digwyddiad Caerdydd nawr wedi pasio.\nDydd Iau 17 Gorffennaf 2014\nStadiwm Swalec, Caerdydd.\nByddwn yn cynnal ail seminar yng Ngogledd Cymru yn mis Medi, gyda agenda diwygiedig wedi’i selio ar brofiadau yn seminar Caerdydd.\nDydd Iau 18 Medi 2014\nOs hoffech chi sicrhau lle neu gofrestru eich diddordeb yn yr ail seminar, e-bostiwch: sharedlearningevent@wao.gov.uk. Mae nifer y llefydd wedi’i gyfyngu i bob sefydliad.\nFel sefydliad cwbl ddwyieithog, rydym yn annog cynrychiolwyr i gyfrannu yn Gymraeg ym mhob un o’n digwyddiadau. Er mwyn i ni allu gwneud trefniadau, fyddech chi cystal â nodi eich dews iaith os gwelwch yn dda.\nAil-lunio Gwasanaethau - Taflen ffeithiau [application/pdf 564KB agor mewn ffenest newydd]\nAgenda - Caerdydd [application/pdf 202KB agor mewn ffenest newydd]\nAllbynnau'r gweithdy [application/pdf 176KB agor mewn ffenest newydd]\nAllbynnau'r gweithdy [application/pdf 178KB agor mewn ffenest newydd]


Her £125,000 i uno cymunedau arfordir Cymru – Golwg360\nHer £125,000 i uno cymunedau arfordir Cymru\n15 Mawrth 2012 am 10:37\nWrth i lwybr arfordirol Cymru gael ei gwblhau cyn ei agoriad swyddogol ar 5 Mai, mae’r Arolwg Ordnans heddiw’n lansio cystadleuaeth gwerth £125,000 ar gyfer syniadau fydd yn rhoi hwb i gymunedau’r arfordir.\nDyma’r ail dro i’r Arolwg Ordnans drefnu Her GeoVation, ac eleni bydd yn edrych yn benodol ar lwybr yr arfordir a ffyrdd o ddenu pobl leol i’w ddefnyddio, o roi hwb i fusnesau ac o ddenu ymwelwyr. Dywed yr Arolwg Ordnans eu bod nhw’n chwilio am syniadau blaengar fydd yn plethu daearyddiaeth a mapio. Mae’r her yn agored i bawb, a bydd yn cau ar 2 Mai, dridiau cyn i lwybr yr arfordir agor yn swyddogol.\nCymru fydd y wlad gyntaf yn y byd i gynnig llwybr troed swyddogol o amgylch ei harfordir cyfan. Mae gwaith yn cael ei wneud ar hyn o bryd ar gwblhau darn 40 milltir o amgylch Penrhyn Gŵyr cyn yr agoriad swyddogol ar 5 Mai.\n‘Hwb i economïau lleol’\nDywedodd John Griffiths, Gweinidog yr Amgylchedd “Bydd agor y Llwybr yn ddiwrnod cyffrous i Gymru. Ni fydd y wlad gyntaf yn y bydi gael trywydd ffurfiol yr holl ffordd o amgylch ein harfordir.\n“Bydd y Llwybr yn agor ychydig cyn i lygaid y byd gael eu hoelio ar y DU ar gyfer y Gêmau Olympaidd. Rydyn ni’n gobeithio y bydd llawer o’r ymwelwyr a ddaw i Lundain yn penderfynu ymweld â Chymru a’i harfordir.\n“Ers i’r prosiect hwn ddechrau yn 2007, rydyn ni wedi creu 130 o filltiroedd o lwybr newydd ac wedi gwella mwy na 330 milltir o’r hen lwybr. Bydd yn hwb gwirioneddol i economïau lleol ar hyd yr arfordir.”\nBydd y llwybr yn derbyn cyllid o £2miliwn y flwyddyn gan Lywodraeth Cymru ac awdurdodau lleol arfordirol, a mae Cronfa Datblygu Rhanbarthol Ewrop wedi rhoi bron i £4miliwn dros bedair blynedd tuag at y prosiect.\nLansio cystadleuaeth ‘Ffermwraig y Flwyddyn’\nPwyllgor Iaith yn trafod enw traeth\nGollwng pinnau yn fwriadol ar lwybr arfordirol


Compare Bible readings for Rhufeiniaid 10 in the BCN and the KJV - Bible Society\n1Fy nghyfeillion, ewyllys fy nghalon, a'm gweddi ar Dduw dros fy mhobl, yw iddynt gael eu dwyn i iachawdwriaeth. 2Gallaf dystio o'u plaid fod ganddynt sêl dros Dduw. Ond sêl heb ddeall ydyw. 3Oherwydd, yn eu hanwybodaeth am gyfiawnder Duw, a'u hymgais i sefydlu eu cyfiawnder eu hunain, nid ydynt wedi ymostwng i gyfiawnder Duw. 4Oherwydd Crist yw diwedd10:4 Neu, Oherwydd Crist yw diben. y Gyfraith, ac felly, i bob un sy'n credu y daw cyfiawnder Duw.\n5Ysgrifennodd Moses am y cyfiawnder trwy y Gyfraith: “Y sawl sy'n cadw ei gofynion a gaiff fyw trwyddynt.” 6Ond fel hyn y dywed y cyfiawnder trwy ffydd: “Paid â dweud yn dy galon, ‘Pwy a esgyn i'r nef?’ ”—hynny yw, i ddwyn Crist i lawr— 7“neu, ‘Pwy a ddisgyn i'r dyfnder?’ ”—hynny yw, i ddwyn Crist i fyny oddi wrth y meirw. 8Ond beth mae'n ei ddweud?\n“Y mae'r gair yn agos atat,\nyn dy enau ac yn dy galon.”\nA dyma'r gair yr ydym ni yn ei bregethu, gair ffydd, sef: 9“Os cyffesi Iesu yn Arglwydd â'th enau, a chredu yn dy galon fod Duw wedi ei gyfodi ef oddi wrth y meirw, cei dy achub.” 10Oherwydd credu â'r galon sy'n esgor ar gyfiawnder, a chyffesu â'r genau sy'n esgor ar iachawdwriaeth. 11Y mae'r Ysgrythur yn dweud: “Pob un sy'n credu ynddo, ni chywilyddir mohono.” 12Nid oes dim gwahaniaeth rhwng Iddewon a Groegiaid. Yr un Arglwydd sydd i bawb, sy'n rhoi o'i gyfoeth i bawb sy'n galw arno. 13Oherwydd, yng ngeiriau'r Ysgrythur, “bydd pob un sy'n galw ar enw yr Arglwydd yn cael ei achub, pwy bynnag yw.”\n14Ond sut y mae pobl i alw ar rywun nad ydynt wedi credu ynddo? Sut y maent i gredu yn rhywun nad ydynt wedi ei glywed? Sut y maent i glywed, heb fod rhywun yn pregethu? 15Sut y maent i bregethu, heb gael eu hanfon? Fel y mae'r Ysgrythur yn dweud: “Mor weddaidd yw traed y rhai sy'n cyhoeddi newyddion da.” 16Eto nid pawb a ufuddhaodd i'r newydd da. Oherwydd y mae Eseia'n dweud, “Arglwydd, pwy a gredodd yr hyn a glywsant gennym?” 17Felly, o'r hyn a glywir y daw ffydd, a daw'r clywed trwy air Crist. 18Ond y mae'n rhaid gofyn, “A oedd dichon iddynt fethu clywed?” Nac oedd, yn wir, oherwydd:\n“Aeth eu lleferydd allan i'r holl ddaear,\na'u geiriau hyd eithafoedd byd.”\n19Ond i ofyn peth arall, “A oedd dichon i Israel fethu deall?” Ceir yr ateb yn gyntaf gan Moses:\n“Fe'ch gwnaf chwi'n eiddigeddus wrth genedl nad yw'n genedl,\na'ch gwneud yn ddig wrth genedl ddiddeall.”\n20Ac yna, y mae Eseia'n beiddio dweud:\n“Cafwyd fi gan rai nad oeddent yn fy ngheisio;\ngwelwyd fi gan rai nad oeddent yn holi amdanaf.”\n21Ond am Israel y mae'n dweud: “Ar hyd y dydd bûm yn estyn fy nwylo at bobl anufudd a gwrthnysig.”


Lle Mae Crys Horizon? | Stopiwch Wylfa\nLle Mae Crys Horizon?\nY Stori a ddiflannodd.\nTra ‘roedd y wasg Brydeinig yn rhoi ei holl sylw i’r Etholiad Cyffredinol ar 8fed Mehefin 2017, ‘roedd Hitachi wedi trefnu cyfarfod ar yr union ddiwrnod hwnnw yn Siapan er mwyn ceisio denu buddsoddwyr masnachol i’w cynlluniau niwclear ym Mhrydain. Ond ‘does dim sôn am hyn ar y newyddion ar dudalen flaen gwefan Pŵer Niwclear Horizon, sydd dan berchnogaeth Hitachi Cyf.\nDim sôn ychwaith yn y cyfryngau torfol.\nTybed pam? Oedd neb ond PAWB ac ambell i anorac wedi sylwi? Efallai – ond tybed mai’r gwir reswm yw fod Hitachi wedi rhoi Horizon ar werth yn ddistaw bach? A bod hyn yn difetha’r stori sydd gan Horizon yn eu hymgynghoriad diwethaf eu bod yn newid rhywfaint ar eu cynlluniau er mwyn delio â phryderon ynglŷn a mewnlifiad o weithwyr a’r effaith ar y Gymraeg a phentrefi’r Ynys?\nCred PAWB mai’r prif reswm dros y newidiadau yw gwneud y cynllun yn un rhatach a felly yn fwy tebygol o ddenu buddsoddiad masnachol.\nPam fod Hitachi’n awyddus i roi Horizon ar werth?\nBeth yw rhai o’r ffactorau all fod yn flaenllaw yn eu trafodaethau mewnol?\nHercian yn drafferthus o un drychineb i’r llall fu hanes y diwydiant niwclear ers blynyddoedd. Mae 2017 wedi bod yn arbennig o wael. Hunllef mwyaf Hitachi yw’r ofn i’r un peth ddigwydd iddyn nhw a’r hyn sy wedi digwydd i Toshiba – cwmni enfawr arall o Siapan sy’n flaenllaw yn y crochan niwclear.\nMae Westinghouse, cwmni o America a brynwyd gan Toshiba, yn fethdalwr, a wedi tynnu Toshiba i ddyfroedd dyfnion o’r herwydd. Yn wir, tynnodd Hitachi allan o fenter ar y cyd â General Electric yn yr Unol Daleithiau mewn gwaith cyfoethogi wraniwm, yr union wraniwm ddylai fod yn cael ei archebu gan orsafoedd niwclear newydd. OND, DIM GORSAFOEDD NIWCLEAR NEWYDD = DIM ARCHEBION AM WRANIWM. CANLYNIAD – COLLED O £500 MILIWN I HITACHI.\nMae EDF, sydd am adeiladu atomfa Hinkley C, mewn trafferthion ariannol, ac yn ddibynnol ar y wladwriaeth. Yn America, mae atomfeydd yn cau am fod eu trydan yn rhy ddrud, a mae’n bosib na fydd atomfeydd sydd ar hanner eu hadeiladu fyth yn agor. Yn ddiweddar bu pleidlais yn y Swisdir i droi cefn ar ynni niwclear. Ac wrth gwrs parhau mae’r llanast yn Fukushima. Dim sôn chwaith am ateb call i ddelio efo gwastraff niwclear – yn wahanol i bob diwydiant arall.\nFelly, fel pob cwmni masnachol sydd am leihau risg a diogelu elw, mae Hitachi yn fodlon gwerthu cyfran o Horizon – a gall y gyfran a werthir fod cymaint a 100%. Mae hyn ar ben y rhannu baich sy wedi ei drefnu yn barod drwy greu “Menter Newydd” ar gyfer adeiladu Wylfa B – y partneriaid yw Hitachi, Bechtel o America a JGC o Siapan (drwy eu is gwmni ym Mhrydain). Dau gwmni sydd efo recordiau lliwgar, a dweud y lleiaf.\nYn ogystal, mae ynni adnewyddadwy yn rhatach nag erioed, yn cynhyrchu mwy nag erioed, ac yn goresgyn y broblem o gyflenwad ynni amrywiol drwy dechnolegau storio a rheoli deallus.\nMae sawl sylwebydd dylanwadol bellach o’r farn mai Hinkley C fydd yr unig atomfa newydd a welwn yn y “dadeni” niwclear tybiedig – a mae amheuon am honno hefyd.\nLle mae Hitachi ar hyn o bryd?\nYn syml, heb fuddsoddwyr masnachol sydd wedi addo rhoi pres ar y bwrdd. Ymddengys fod y cynllun oedd i fod i wneud llond trol o elw pan brynwyd Horizon yn 2012 wedi troi yn lle hynny yn gur pen ariannol.\nMae Hitachi wedi dweud yn berffaith eglur na fydd yna ddim adeiladu os na cheir buddsoddiad digonol yn Horizon. Mae’n hollol amlwg felly na fydd yna ddim Wylfa B os na fedr Hitachi berswadio Llywodraethau San Steffan ac o bosib Siapan i gynnig digon o warant ariannol er mwyn denu buddsoddiadau masnachol. Felly y trethdalwr druan i’r adwy eto fyth. Ydi hyn yn debygol yng ngoleuni strach wleidyddol y Deyrnas Gyfunol yn dilyn y bleidlais Brexit a’r Senedd grog sydd gennym?\nY cwestiwn cyntaf gan unrhyw fuddsoddwr ydi – os ydi’ch cynllun chi mor wych pam ydych chi am ei rannu efo ni? Ai dyma pam mae yna deimlad yn Siapan fod Horizon yn cael effaith negyddol ar bris cyfrannau yn Hitachi?\nYn groes i’r argraff a gawn gan Horizon ‘does yna ddim sicrwydd yr adeiledir Wylfa B gan nad oesyna ddim sicrwydd ariannol.\nHorizon fyddai’n rhedeg Wylfa B – cwmni na wyddom ni ddim oll am bwy fydd yn berchen arno, a chwmni sydd heb brofiad o gwbl o redeg atomfa. I bob pwrpas mae Hitachi am olchi eu dwylo o unrhyw gyfrifoldeb am redeg Wylfa B, ac wrth gwrs o unrhyw ofal am y gwastraff niwclear gwenwynig fydd ar y safle am dros ganrif.\nFelly ‘does gan yr Ymheradwr Hitachi ddim dillad, a ‘does gan Horizon ddim crys!\nBeth mae PAWB yn ei ddweud?\nGalwn ar Hitachi i roi’r gorau i’w cynlluniau i adeiladu Wylfa B. Mae mwy na digon o waith iddynt i ddadgomisiynu atomfeydd ledled y byd, ac yn fwyaf arbennig yr ymdrech yn Fukushima.\nGofynnwn i Horizon roi’r gorau i waith ar y safle sy’n ddinistriol i’r tirwedd gan nad oes yna ddim sicrwydd ariannol gan Hitachi.\n‘Rydym yn cydnabod arbenigedd Hitachi mewn technoleg ynni adnewyddadwy. Byddem wrth ein boddau pe byddent yn ddigon hirben i droi Horizon i fod yn gwmni sy’n chwarae rhan flaenllaw yn y maes. Meddyliwch am y cyfleoedd am waith sy’n talu’n dda wedyn! A hynny ym Môn! A defnyddio sgiliau pobl ifanc sy’n cael eu hyfforddi yng Ngholeg Menai yn Llangefni.\nGofynnwn yn garedig i Gynghorau Môn a Gwynedd ail feddwl eu Cynllun Datblygu Lleol, sy’n pwyso’n drwm ar y rhagdybiaeth fod Wylfa B am ddigwydd.\nGofynnwn i Gyngor Môn adolygu ar fyrder yr adnoddau a roddir i gefnogi Wylfa B mewn cyfnod o gyni i arian cyhoeddus. Credwn fod yna le i lechen lan ar gyfer cynllunio\neconomaidd yn dilyn yr Etholiadau Cyngor diweddar. Ac wrth gwrs rhaid cyfiawnhau unrhyw wariant megis amser swyddogion.\nGalwn ar pob plaid wleidyddol ar bob lefel, yn lleol ac yn genedlaethol, i gydnabod mai technoleg drud a pheryglus ddoe yw niwclear, ac y gellid sicrhau ynni digonol a ffyniant economaidd hebddo.\n← Ffrynt unedig Gymreig yn erbyn ynni niwclear, 11 Mawrth\nArddangosfa Ffotograffiaeth – Effaith trychineb yn rhybudd i Ynys Môn →


Cartref > Trigolion > Llyfrgelloedd ac archifau > Archifau a hanes teulu > Polisi Gwybodaeth Casgliadau\nAmcanion y Polisi Gwybodaeth Casgliadau\nPrif amcan y polisi yw cyfleu sut y mae’r Gwasanaeth yn casglu a darparu gwybodaeth ynglŷn â’i gasgliadau. Dylid darllen y polisi hwn yn gyfochrog â pholisïau perthnasol eraill.\nYn unol â’r cynllun wnaed oddi tan Adran 60 o Ddeddf Llywodraeth Leol (Cymru) 1994 mae’r gwasanaeth wedi trosglwyddo casgliadau a brofwyd i fod yn eiddo i Gonwy gyda chaniatâd eu hadneuwyr. Mae trosglwyddiadau o’r fath yn amodol ar yr egwyddor fod cyfanrwydd y grwpiau archifol yn cael eu cadw cyn belled ag y bo hynny yn ymarferol ac yn bosibl .\nMae Gwasanaeth Archifau Gwynedd yn cael ei adnabod fel man adneuo gan Gorff Cynrychioladol yr Eglwys yng Nghymru ac fe dderbynnir cofnodion sy’n ymwneud a’r ardal fel ag y diffiniwyd yn ei gytundeb â’r Gwasanaeth.\nRheoliad Diogelu Data Cyffredinol 2018\nAmrediad y wybodaeth sy’n cael ei gasglu\nMae Gwasanaeth Archifau Gwynedd yn casglu gwybodaeth ar nifer o bwyntiau yn ystod cylch bywyd casgliad o’r pwynt cychwynnol pan ddaw’r adneuaeth i mewn hyd at y pwynt ble rhoddir mynediad cyhoeddus iddo. Mae’r polisi hwn yn egluro sut y mae’r wybodaeth yn cael ei gasglu yn ystod pob un o’r camau isod:\nAr y pwynt adneuo ac yn ystod derbynodi.\nYn ystod catalogio (gan gynnwys ychwanegiadau) a mynegeio.\nDrwy reolaeth lleoliad a symudiad.\nYnglŷn â gofyn, defnydd a gwarediad.\nYnglŷn â chyflwr a gweithredoedd cadwedigaeth a chadwraeth.\nErs eu sefydlu y mae’r ddwy swyddfa sydd gan Wasanaeth Archifau Gwynedd wedi cadw cofrestrau derbynodi ar wahân, Archifdy Caernarfon ers 1948 ac Archifdy Meirionydd ers 1952. Mae’r rhain yn cofnodi statws cyfreithiol y casgliadau gan gynnwys manylion perchnogaeth a thelerau mynediad. Ers 2001 y mae pob derbyniad newydd hefyd wedi ei dderbynodi ar fasdata CALM.\nErs 1974 y mae’r Gwasanaeth wedi defnyddio Ffurflen Dderbynodi sydd yn cael ei chwblhau gan yr adneuwr. Mae’r wybodaeth yma yna yn cael ei fewnbynnu i fasdata CALM a hefyd yn cael ei ddefnyddio i gwblhau copi caled o’r gofrestr dderbynodi. Rhoddir eglurhad o’r Amodau Adneuo i bob adneuwr ac fe anfonir derbynneb a chopi o’r Amodau Adneuo at bob adneuwr. Mae’r Ffurflen Dderbynodi yn ogystal â chopi o’r dderbynneb yn cael ei gadw yn barhaol yn ogystal ag unrhyw ohebiaeth sy’n ymwneud â’r casgliad ac unrhyw ohebiaeth ddilynol neu ddogfennaeth berthnasol.\nMae Gwasanaeth Archifau Gwynedd yn cymryd rhan yn yr Arolwg Derbyniadau i Fannau Adneuo sydd yn cael ei gynnal gan yr Archifdy Gwladol yn flynyddol.\nCatalogio a mynegeio\nErs 2001 mae pob adneuaeth wedi ei gatalogio ar fasdata CALM gan gydymffurfio a’r elfennau mandadol y Disgrifiad Archifol Safonol Cyffredinol Rhyngwladol gan Gyngor Rhyngwladol Archifau [ISAD(G)]. Cyn mabwysiadau’r safon ISAD (G) bu’r gwasanaeth yn defnyddio safon fewnol.\nCatalogir derbyniadau mân wedi iddynt gael eu derbynodi. Mae pob casgliad sydd heb ei gatalogio yn cael ei nodi ar y Rhestr Ôl-groniad Casgliadau ac fe wneir penderfyniad ynglŷn â blaenoriaethau catalogio yn unol â’r gofyn, defnydd a maint y casgliad. Gwneir defnydd o’r wybodaeth yma wrth greu rhaglenni gwaith staff unigol. Defnyddir y wybodaeth yma yn ogystal er mwyn adnabod casgliadau a fyddai’n addas ar gyfer myfyrwyr o Brifysgol Bangor sydd yn treulio amser gyda’r Gwasanaeth fel rhan o’u Modiwl Lleoliad Gwaith.\nMae gan y Gwasanaeth gasgliadau mawr nad ydynt wedi eu catalogio ble mae angen edrych am nawdd ychwanegol i’w catalogio.\nMae ychwanegiadau at gasgliadau sydd yn bodoli yn barod yn cael eu hychwanegu at y casgliad gwreiddiol ond fe nodir yn glir yn y copi caled o’r catalog mai ychwanegiad yw’r adneuaeth.\nMae pob catalog yn cael ei fynegeio, gyda phob disgrifiad lefel eitem yn cael ei fynegeio yn ôl enw personol, plwyfi ac enwau lleoedd yn ogystal â phwnc gan ddilyn thesawrws pynciau mewnol sydd yn cydymffurfio’n fras â Rheolau'r NCA ar gyfer creu enwau personol, lleoedd a chorfforaethol.\nRheolaeth lleoliadau a symudiadau\nArchebir pob dogfen drwy gwblhau Slip Cais am Ddogfen sydd yn nodi enw’r ymchwilydd yn ogystal â’u rhif tocyn CARN a rhif cyfeirnod y ddogfen. Cedwir Slipiau Archebu am gyfnod amhenodol.\nNodir lleoliadau'r casgliadau yn yr arweinlyfr lleoliad gydag arweinlyfr lleoliad ychwanegol ar gyfer y casgliadau lluniau a chynlluniau.\nBenthycir rhai eitemau i’r Gwasanaeth Amgueddfeydd ar gyfer arddangosfeydd penodol ac fe gwblheir ffurflen fenthyciad yn ogystal ag arolwg cadwraeth cyn i’r eitem gael ei thynnu allan.\nCeir cyfyngiadau ar fynediad at rai casgliadau. Mae’r cyfyngiadau gan fwyaf yn gysylltiedig â’r manylion personol a geir yn y cofnodion. Nodir unrhyw gyfyngiadau yn y catalogau yn ogystal ag ar du allan i focsys neu unrhyw ddeunydd pacio eilradd perthnasol. Nid yw’r cyfyngiadau hyn yn gwahardd ymchwilwyr rhag cael mynediad at wybodaeth bersonol eu hunain drwy’rRheoliad Diogelu data Cyffredinol 2018. Mewn achosion o’r math yma mae Gwasanaeth Archifau Gwynedd yn gofyn i’r unigolyn perthnasol gwblhau Ffurflen Gais Mynediad i Wybodaeth Bersonol. Cedwir y ceisiadau hyn gydag unrhyw wybodaeth gweinyddol arall sydd yn berthnasol i’r casgliad.\nNid yw’r gwasanaeth yn annog adneuwyr dynnu eu casgliad o’r Archifdai yn barhaol wedi i’r casgliad gael eu hadneuo. Fe wneir yn glir yn ystod y pwynt adneuo drwy’r Amodau Adneuo fod y gwasanaeth yn cadw’r hawl i godi tâl am unrhyw waith a wnaed ar y casgliad. Mae pob casgliad sy’n cael ei dynnu allan yn barhaol yn cael ei gofnodi yn y gofrestr dderbynodi ac yn y catalogau.\nWrth dynnu allan eitemau neu gasgliad o’r Archifdai am gyfnod neu yn barhaol bydd angen i’r adneuwr ddarparu cadarnhad ysgrifenedig a thystiolaeth adnabod yn ogystal â llenwi slipiau cais ar gyfer yr eitemau i gyd cyn cwblhau’r ffurflen ddychwelyd. Mae’r cadarnhad ysgrifenedig yn cael ei ffeilio gydag unrhyw wybodaeth arall sy’n berthnasol i’r casgliad ac fe gedwir y ffurflen ddychwelyd a’r slipiau cais am ddogfen gyda’i gilydd hyd nes y bydd yr eitemau yn cael eu dychwelyd a’r ffurflen yn cael ei ffeilio.\nYn ystod y pwynt adneuo bydd y Gwasanaeth yn cadw at ei Bolisi Didoli a’i Amodau Adneuo a bydd felly yn:\nAsesu a dewis dogfennau nad ydynt o werth eu cadw yn barhaol fel y gallant gael eu dychwelyd neu eu gwaredu yn unol â dymuniad neu anghenion adneuwyr.\nTrosglwyddo grwpiau o archifau i fan adneuo mwy addas os teimlir y byddai’r dogfennau a’u defnyddwyr yn cael budd o’u hadleoli.\nMae’r wybodaeth uchod yn cael ei gofnodi ar y Ffurflen Dderbynodi a’i ffeilio.\nAil-ddidolir casgliadau sydd ar y Rhestr Ôl-groniad Casgliadau cyn iddynt gael eu catalogio. Dilynir siart llif ail-ddidoli ac mae unrhyw benderfyniadau ynglŷn â’r siart yn cael eu cyfleu i’r adneuwr mewn llythyr sydd yn egluro’r ail-ddidoli ac yn rhestru’r eitemau / casgliadau sydd i’w dychwelyd yn ogystal â ffurflen ail-ddidoli sydd yn gofyn i’r adneuwyr nodi eu bod yn cytuno fod y Gwasanaeth yn dychwelyd y deunydd, neu yn ei gasglu neu ei waredu. Mae’r llythyr a’r ffurflen yna yn cael eu ffeilio.\nCyflwr, cadwedigaeth a chadwraeth\nAsesir cyflwr pob derbyniad newydd pan yr adneuir ac yn ystod y broses dderbynodi. Bydd unrhyw wybodaeth berthnasol yn cael ei nodi yn y gofrestr dderbynodi ac ar CALM. Bydd taflen waith gadwraeth yn cael ei chwblhau a’i rhoi i’r Swyddog Cadwraeth fel y gall y Swyddog Cadwraeth asesu’r deunydd a blaenoriaethu gwaith yn unol â’r rhaglen waith gadwraeth flynyddol. Bydd adroddiad cyflwr yn cael ei gwblhau cyn cychwyn unrhyw waith cadwraeth.


Rydych yma: Gwybodaeth am Cadw › Gweithio i Cadw › Gwirfoddoli i Cadw › Gwirfoddoli ym Mhlas Mawr – Eglurhad\nMae nifer o Wirfoddolwyr yn cefnogi ceidwaid Plas Mawr. Nhw yw wyneb profiad yr ymwelydd yno.\nAr ôl cael eu croesawu gan y Ceidwaid, y Gwirfoddolwyr yw pwynt cyswllt nesaf pobl sy’n ymweld â Phlas Mawr.\nMae’n bwysig iawn bod ymwelwyr yn cael eu croesawu mewn ffordd gyfeillgar a chroesawgar. Mae’r Gwirfoddolwyr yn gweithredu fel stiwardiaid ystafelloedd ac maen nhw’n egluro swyddogaeth yr amrywiol ystafelloedd a’r gwrthrychau sydd ynddyn nhw. Mae’r Gwirfoddolwyr yn gallu cynnig pytiau o wybodaeth ddiddorol am y tŷ nad sydd ar y trac sain nac ar y taflenni gwybodaeth ac mae hyn yn help i gyfoethogi profiad yr ymwelydd. Maen nhw’n cyfeirio ymwelwyr at ardaloedd y gallen nhw fod wedi eu methu ac yn cynnig swyddogaeth bwysig o ran diogelwch. Mae’r Gwirfoddolwyr yn cadw llygad barcud ar wrthrychau sydd yn yr ystafelloedd ac yn rhybuddio Ceidwaid ar unwaith os yw ymwelydd yn sâl, yn ddigon anffodus i gael damwain neu os oes ymwelydd neu grŵp yn ymddwyn mewn ffordd sy’n debygol o achosi difrod neu anfodlonrwydd i eraill, sy’n anarferol, diolch byth.\nMae rhai o’r Gwirfoddolwyr wedi ymuno â gweithgareddau fel y grŵp gwnïo. Maen nhw wedi gwneud gwisgoedd i blant gael eu trio. Mae hyn yn helpu plant i fwynhau’r profiad hyd yn oed yn fwy. Mae rhai Gwirfoddolwyr yn cyflawni dyletswyddau ychwanegol sy’n helpu gyda’r ymweliadau addysgiadol. Mae eu diddordeb a’u brwdfrydedd yn ysbrydoli’r disgyblion ac mae plant yn aml yn dychwelyd i’r safle gyda’u rhieni oherwydd eu bod wedi mwynhau cymaint.\nMantais y gweithgarwch hwn\nMae cael grŵp o wirfoddolwyr sydd mor ymroddgar ym Mhlas Mawr o fudd enfawr. Mae eu brwdfrydedd am y tŷ, ynghyd â’u hoffter o hanes yn helpu hyrwyddo hunaniaeth y safle a’i berthnasedd i ddiwylliant a hanes Cymru. Maen nhw’n ateb cwestiynau gan Ymwelwyr nid yn unig am y tŷ ond hefyd am lefydd eraill diddorol yr ardal. Mae Ymwelwyr sy’n cael profiad positif yn aml yn dod ‘nôl i ymweld eto ac yn dweud wrth eu ffrindiau, perthnasau a chydweithwyr am y safle, sy’n annog rhagor o ymwelwyr i’r ardal gan helpu’r economi leol. Mae eu gwaith gyda grwpiau ysgolion yn helpu ysbrydoli plant i gymryd diddordeb mewn hanes, all ond fod yn fuddiol i gynnal diddordeb yn niwylliant a hanes Cymru. Mae’r adborth ar y cyfryngau cymdeithasol ac ar y taflenni sylwadau sydd yn y safle heb eu hail.\nMae Gwrifoddolwyr Plas Mawr yn rhan annatod o brofiad yr ymwelwyd. Mae nifer wedi bod yn rhoi o’u hamser ers blynyddoedd i hyrwyddo Plas Mawr a diwylliant Cymru. Maen nhw wedi annog ffrindiau a chydnabod i wirfoddoli. Er mai dim ond yn dymhorol mae’r tŷ ar agor, gall y safle fod yn eithriadol o oer yn gynnar ac yn hwyr yn y tymor, ond mae’r Gwirfoddolwyr y dal i ddod, gan roi o’u hamser am ddim ac ym mhob tywydd.


suspense | Clwb Ffilm Pontardawe\nTag Archif: suspense\nDydd Mercher, 17 Hydref 2018, 2:00 yh & 7:30 yh\n2017, Almaen/Ffrainc, 106 munud, (18) isdeitlau\nCyfarwyddwr – Faith Akin\nYn y ffilm afaelgar hon, cawn berfformiad rhyfeddol gan Diane Kruger, mewn rhan a enillodd iddi’r wobr am yr actores orau yn Cannes. Stori wleidyddol yw hi o alar a thrais yn Yr Almaen. Yn dilyn llofruddiaeth ei gŵr a’i phlentyn gan Neo-Natsïaid, mae dynes o Hamburg yn chwilio am ddialedd mewn brwydr ffyrnig dros gyfiawnder.\nDydd Mercher, 19 Medi 2018, 2:00 yh & 7:30 yh\n2017, DU, 107 munud, (15)\nCyfarwyddwr – Michael Pearce\nMae menyw ofidus, sy’n byw mewn cymuned anghysbell, yn cael ei rhwygo rhwng rheolaeth ei theulu gormesol ac atyniad dieithryn cyfrinachgar sydd wedi’i gyhuddo o gyfres o lofruddiaethau creulon.\nDydd Mercher, 11 Ebrill 2018, 2:00 yh & 7:30 yh\n2017, Chile/Sbaen, 104 munud, (R) subtitled\nCyfarwyddwr – Sebastian Lelio\nMae Daniela Vega’n chwarae rôl cantores drawsryweddol y mae ei pherthynas â dyn llawer hŷn yn dod i ben sydyn pan fydd e’n dioddef ymlediad marwol. Yn hytrach na chael ei thrin â thosturi, mae hi’n wynebu amheuaeth a dirmyg gan yr awdurdodau a gelyniaeth gan ei deulu. Datguddiad trawiadol o ddewrder a chryfder.


Madarch ar y gril\nMae'r haf yn bicnic ac, wrth gwrs, sibbabbys . Yn yr awyr agored gallwch chi goginio cig hynod o flasus, aromatig, wedi'i ysmygu'n fwg. Ond ar y glo, gallwch ffrio nid yn unig cig, ond llysiau . Ac yn yr erthygl hon byddwn yn dweud wrthych sut i baratoi madarch ar gril.\nMadarch ar y gril - rysáit\nhylifenni ffres - 550 g;\nolew olewydd - 55 ml;\nperlysiau Eidaleg - 1 pinch;\ncnau - 1 cangen.\nMewn powlen fawr dwfn, arllwys olew olewydd, gwasgu'r sudd lemon, ychwanegu halen a llysiau Eidaleg. Yna rydym yn anfon twig o thyme. Cymysgwch yn dda, anfonwch y madarch môr wedi'i chwistrellu a'i ddileu am 60 munud mewn lle oer. Ar ôl hynny, rydym yn eu clymu ar sgriwiau neu eu gosod ar rac wifren. Ffrio'r madarch ar y gril. Yn yr achos hwn, dylai'r gwres fod yn gymedrol, fel na fydd yr hyrwyddwyr tendr yn llosgi. Pan fyddant yn cael eu brownio ar un ochr, trowch drosodd i gasgen arall, fel bod y madarch yn cael ei fflysio yn gyfartal.\nSut i gasglu madarch ar gyfer brazier?\nasgwrnau o faint canolig - 800 g;\nwinwns o faint canolig - 4 pcs.;\nbasil sych - 3 llwy fwrdd.\npaprika melys - 3 llwy fwrdd.\ndail bae - 4 pcs.;\nolew llysiau - 80 ml.\nMae madarch yn fy nghalon ac yn glanhau. Gyda bwa, rydym yn cael gwared ar y pibellau, ac rydym yn torri'r pennau ein hunain gyda modrwyau mawr. Rhowch y madarch mewn powlen ddwfn, rhowch y winwns, sbeisys, tywallt mewn menyn, saws soi a sudd calch. Wel, mae hyn i gyd yn gymysg. Rydym yn gadael y madarch yn marinate ar dymheredd yr ystafell am awr a hanner. Mae'n ddymunol eu cymysgu bob 30 munud. Ar ôl hynny, llinynwch y madarch ar hyd y sgwrc, gan ychwanegu hefyd y modrwyau nionyn. Ar gyllau poeth, rydym yn ffrio madarch ar y gril, wedi'i marinogi mewn saws soi, yn troi dros dro yn achlysurol. Er mwyn i'r madarch ddod yn fwy trylwyr, gallant o bryd i'w gilydd watered â gweddillion y marinâd.\nSut i goginio madarch?\nchampignau madarch ffres - 500 g;\ntomatos - 3 pcs.;\nlemwn - hanner;\nI ddechrau, byddwn yn paratoi marinade ar gyfer madarch ar y gril. Mae angen gwneud y madarch yn fwy blasus ac nid sych wrth ffrio. Mae gwyrdd o bersli, garlleg, halen, sudd lemon a menyn yn cymysgu'n dda. Mae harddwch yn lân, ar wahân i'r coesau o'r hetiau. Rydym yn llenwi'r hetiau gyda marinâd ac yn gadael am hanner awr. Mae'r coesau o madarch a tomatos wedi'u torri'n giwbiau. Ychwanegwch y parsli mân a chymysgedd. Mae'r stwffio sy'n deillio o'r fath yn llenwi'r hetiau madarch a'u rhoi ar y groen. Chwistrellwch â chaws wedi'i gratio ar ben. Ac felly nad yw'r madarch yn cadw, croeswch yn well i saim gydag olew llysiau. Rydym yn eu coginio ar y gril nes bod y caws yn toddi.\nMadarch wedi'i stwffio ar y gril\nhylifennod mawr - 700 g;\ncig porc mochiog - 200 g;\nMwynglawdd yr Arennau, rydym yn tynnu'r coesau allan. Rydym yn rhoi'r hetiau mewn cynhwysydd dwfn, yn ychwanegu sbeisys, halen, mayonnaise a'i roi mewn lle oer am oddeutu 1 awr. Yn y minc porc rydym yn ychwanegu halen, sbeisys ac yn troi at flas. Màs o hetiau madarch piclyd wedi'i stwffio. Rydym yn torri'r rhwyll braster yn sleisys a thrown bob cap i mewn iddo. A bod y madarch sy'n cael ei bobi ar y gril yn dod yn fwy trylwyr, yn ogystal, rydym yn eu lapio mewn darnau o ffoil. Lledaenwch y peli a baratowyd ar y gril a'i roi ar y brazier am 20-30 munud, heb anghofio ei droi i lawr.\nCutlets o bysgod pysgod\nSut i weld manga?\nSut i weld haidd perlog?\nBraster gyda llaeth ac wy - rysáit\nSut i roi allan bresych mewn padell ffrio?\nPa sgertiau sydd mewn ffasiwn yn 2014?\nCwnynod Cŵn Bugeiliaid Dwyrain Ewrop\nDiffyg haearn yn y corff - symptomau\nEsgidiau gaeaf merched\nShish kebab o galon cyw iâr\nLindsay Lohan am 20 mlynedd: o swan brydferth mewn huckling hyll\nPa aml-fargen i ddewis?\nOlew Almond ar gyfer yr wyneb\nCornysau ar gyfer ffenestri bae


Crosio - Wicipedia\nManylyn o liain bwrdd o waith crosio a wnaed ym Mhortiwgal, tua 1970.\nFfurf ar wniadwaith yw crosio sydd yn broses o greu ffabrig trwy gyd-gloi dolenni o edau, edafedd, neu geinciau o ddeunyddiau eraill gan ddefnyddio bachyn crosio.\nMae'r enw yn deillio, drwy'r Saesneg, o'r term Ffrangeg crochet, sy'n golygu "bachyn bychan". Gall bachyn fod wedi'i wneud o fetel, pren neu blastig, ei weithgynhyrchu yn fasnachol neu gynhyrchu mewn gweithdy crefft.\nY gwahaniaeth mwyaf rhwng crosio a gweu, ar wahan i'r offer sy'n cael ei ddefnyddio, yw bod pob pwyth wrth grosio yn cael ei gwblhau cyn y nesaf, tra bod nifer o bwythau yn cael eu cadw ar agor ar yr un pryd wrth weu.\nDaw'r enghreifftiau cynharaf o waith crosio o'r 19g. Mae'r cyfarwyddiadau cyhoeddiedig cynharaf ar gyfer crosio yn ei ffurf bresennol i'w canfod mewn rhifyn o'r cylchgrawn Iseldireg Penélopé a gyhoeddwyd yn 1823.\n↑ crosio. Geiriadur Prifysgol Cymru. Adalwyd ar 18 Awst 2018.\nWedi dod o "https://cy.wikipedia.org/w/index.php?title=Crosio&oldid=5985734"\nNewidiwyd y dudalen hon ddiwethaf ar 18 Awst 2018, am 22:31.


Cais Unigolyn Ifanc i Grŵp Cyfranogiad Datblygu'r Gweithlu\nMae Grŵp Cyfranogiad Datblygu'r Gweithlu ar gyfer gwaith ieuenctid (WDPG) yn chwilio am ddau unigolyn ifanc i ymuno â nhw. Safonau Addysg Hyfforddiant (ETS) Cymru sy'n cydlynu'r grŵp hwn a'r broses ymgeisio.\n1.  Mae pobl ifanc yn ffynnu.\n2.  Mae gwaith ieuenctid yn hygyrch a chynhwysol.\n3.  Mae gwirfoddolwyr a gweithwyr proffesiynol cyflogedig ym maes gwaith ieuenctid yn cael eu cefnogi drwy gydol eu gyrfaoedd i wella eu hymarfer.\n4.  Mae gwaith ieuenctid yn cael ei werthfawrogi a’i ddeall.\n5.  Model cynaliadwy ar gyfer cyflawni gwaith ieuenctid.\nEr mwyn sicrhau y bydd y Strategaeth yn dod yn fwy na geiriau ar bapur yn unig, mae'r IYWB wedi sefydlu pedwar Grŵp Cyfranogiad y Strategaeth bellach i fwrw ymlaen â'r gwaith sydd angen ei wneud i gyflawni prif ymrwymiadau a nodau’r Strategaeth.\nSafonau Addysg Hyfforddiant Cymru sy'n arwain y grŵp a fydd yn bwrw ymlaen â Nod 3 y Strategaeth, ac mae wedi sefydlu Grŵp Cyfranogiad Datblygu'r Gweithlu.\nBeth yw blaenoriaethau Grŵp Cyfranogiad Datblygu'r Gweithlu?\nMae'n ddyddiau cynnar iawn i'r Grŵp Cyfranogiad Datblygu'r Gweithlu, ond rydym eisoes wedi nodi bod angen i'n cynllun gwaith ganolbwyntio ar bedair blaenoriaeth allweddol. Dyma nhw yn nhrefn eu pwysigrwydd:\nMae'r IYWB wedi gwneud addewid clir i bobl ifanc y byddant yn ymwneud yn uniongyrchol â'r gwaith o ddatblygu'r Strategaeth. O ganlyniad, mae Grŵp Cyfranogiad Datblygu'r Gweithlu yn ceisio recriwtio dau unigolyn ifanc nawr i'n helpu ni yn ein gwaith ac i sicrhau ein bod yn cadw buddion pobl ifanc Cymru wrth wraidd yr hyn rydyn ni'n ei wneud.\nRydyn ni'n eich annog i ymgeisio. Os bydd eich cais yn llwyddiannus, byddwn yn trafod y cymorth y gallai fod ei angen arnoch i gymryd rhan lawn yng ngwaith y grŵp.\nFfurflen gais i ymuno â'r grŵp\nc) Beth ydych chi'n gobeithio ei gael yn bersonol o fod yn aelod o Grŵp Cyfranogiad Datblygu'r Gweithlu?\nch) Beth allech chi ei gynnig i waith Grŵp Cyfranogiad Datblygu'r Gweithlu?\nDiolch am eich diddordeb mewn ymuno â Grŵp Cyfranogiad Datblygu'r Gweithlu (WDPG).\nSPG - Grŵp Cyfranogiad y Strategaeth\nWDPG - Grŵp Cyfranogiad Datblygu'r Gweithlu ar gyfer gwaith ieuenctid


Newyddion - Nyrsys newydd i Ysbyty Tywysoges Cymru ym Mhen-y-Bont\nNyrsys newydd i Ysbyty Tywysoges Cymru ym Mhen-y-Bont\nMae'r nyrsys yn rhan o gynllun i wella safonau yn yr ysbyty\nMae 29 o nyrsys ychwanegol wedi dechrau gweithio ar y wardiau yn Ysbyty Tywysoges Cymru ym Mhen-y-bont ar Ogwr fel rhan o gynllun i wella safonau yn yr ysbyty.\nCafodd nifer o bryderon eu codi am rai gwasanaethau yn yr ysbyty, ac mae'r staff ychwanegol yn ymgais gan Fwrdd Iechyd Abertawe Bro Morgannwg i wella'r sefyllfa.\nDywedodd y bwrdd bod y nyrsys i gyd wedi cymhwyso yn ddiweddar, ac y byddai pob un yn cael cyfle i weithio ar wardiau gwahanol yr ysbyty fel rhan o'u hyfforddiant.\nDywedodd Prif Nyrs yr Ysbyty, Lesley Bevan, bod hwn yn rhan o gynllun i wella lefelau staffio ar draws y bwrdd iechyd.\nYm mis Gorffennaf, roedd adroddiad gan yr Ombwdsman Gwasanaethau Cyhoeddus yn dweud bod methiannau yn safon y gofal yn Ysbyty Tywysoges Cymru, wedi i deulu claf gwyno am ei thriniaeth yno.\nDywedodd y Bwrdd Iechyd eu bod wedi cymryd "nifer sylweddol o gamau" i wella safonau.\nWrth gyhoeddi'r staff newydd, dywedodd y bwrdd: "Roedd recriwtio'r nyrsys yn rhan o fesurau arbennig Bwrdd Iechyd Abertawe Bro Morgannwg gafodd eu cyflwyno yn gynharach eleni wedi i rai codi pryderon am wasanaethau yn yr Ysbyty."\nFis diwethaf, cyhoeddodd y Gweinidog Iechyd Mark Drakeford y byddai adolygiad o'r Bwrdd Iechyd yn dilyn nifer o gwynion.\nDywedodd Prif Nyrs yr Uned Gofal Dwys, Sian Hammett, bod y nyrsys newydd eisoes wedi dechrau eu gwaith ar y wardiau.\n"Bydd pob un yn cylchdroi rhwng y gwahanol adrannau, yn yr un modd a meddygon ifanc.\n"Dros y ddwy flynedd a hanner nesaf bydd pob un yn gwario chwe mis ar bob un o'r wardiau lem yn Ysbyty Tywysoges Cymru, a chwe mis pellach ar y wardiau adfer.\n"Mae rhaglen hyfforddiant wedi ei sefydlu o fewn pob arbenigedd - strôc, resbiradol, gastroenteroleg a diabetes.\n"Bydd hyn yn golygu y bydd ganddynt wybodaeth wych all wella safon y gofal maent yn ei roi."\n31 HYDREF 2013, GWLEIDYDDIAETH\n05 MEDI 2013, DE-DDWYRAIN


Tree Sparks yn mynd o nerth i nerth – Coleg Gwyddorau'r Amgylchedd a Pheirianneg, Prifysgol Bangor\nMae Tree Sparks, sef menter gymdeithasol wedi ei sefydlu gan Jemima Letts, myfyrwraig Coedwigaeth ym Mhrifysgol Bangor er mwyn cynyddu ymwybyddiaeth pobl ifanc o gadwraeth a materion amgylcheddol, wedi derbyn gwerth blwyddyn o aelodaeth ddi-dâl o’r West Cheshire and North Wales Chamber of Commerce. Mae Tree Sparks hefyd wedi derbyn gwahoddiad i gymryd rhan yn rhaglen ‘Young Chamber’ y Siambr Fusnes, sef partneriaeth rhwng busnesau ac entrepreneuriaid lleol ac ysgolion a cholegau’r rhanbarth er mwyn pontio’r gagendor rhwng addysg a busnes. (O'r chwith) - Lowri Owen (B-Fedrus), Jemima Letts a Debbie Bryce (West Cheshire and North Wales Chamber of Commerce)\nArweiniodd cyfnod o drawiadau (seizures) lled-gyson i Jemima roi’r gorau i’w hastudiaethau am gyfnod ond, gan fynnu nad oedd y cyflwr yn cael y gorau ohoni, defnyddiodd yr amser yn ddoeth a ffurfio Tree Sparks, sydd, mewn dim o amser, wedi derbyn llu o wobrau.\nRoedd cynrychiolwyr o’r West Chester and North Wales Chamber of Commerce wedi gweld Jemima yn cyflwyno ei busnes mewn digwyddiad Syniadau Mawr Cymru / Big Ideas Wales yn gynharach eleni ac yn dymuno gwobrwyo ei sgiliau entrepreneuraidd wrth sefydlu busnes buddiol dan amgylchiadau digon anodd. Mae Syniadau Mawr Cymru / Big Ideas Wales yn rhan o wasanaeth Busnes Cymru a’i fwriad yw i annog entrepreneuriaeth ymhlith ieuenctid Cymru. Fe'i hariennir gan Lywodraeth Cymru a Chronfa Datblygu Rhanbarthol Ewrop ac fe'i hanelir at unrhyw un rhwng 5 a 25 oed sydd am ddatblygu syniad busnes.\nRoedd beirniaid y digwyddiad wedi eu plesio’n arw â busnes Jemima a dyfarnwyd gwobr Effaith Gymdeithasol ac Entrepreneuriaeth y Dyfodol iddi, ynghyd â grant o £1000 i’w galluogi i ddatblygu ei busnes ymhellach.\nFyth ers ei ffurfio, mae Tree Sparks wedi derbyn cefnogaeth gan dîm B-Fentrus y Brifysgol – sef uned arbenigol sy’n rhoi cymorth i fyfyrwyr i ddatblygu eu sgiliau busnes a mentergarwch. Gan drafod y wobr ddiweddaraf yma yn hanes Jemima a Tree Sparks, meddai Rheolwr Mentergarwch Prifysgol Bangor, Lowri Owen:\n‘Mae angerdd Jemima wrth ddatblygu ei syniad busnes wedi wedi talu ar ei ganfed. Mae wedi manteisio ar bob cyfle ac mae wir yn wych gweld ei hunan-hyder yn datblygu yn y fath fodd.’\nAtegwyd hyn gan Debbie Bryce, Dirprwy Brif Weithredwr y West Cheshire and North Wales Chamber of Commerce, pan gyflwynodd dystysgrif aelodaeth i Jemima yn ddiweddar:\n‘Roeddwn wedi fy nghyfareddu gan Tree Sparks ac ethos y cwmni. Mae Jemima yn entrepreneur penigamp ac mae ei gweledigaeth wrth greu ymwybyddiaeth amgylcheddol ymhlith myfyrwyr yn cydfynd yn berffaith â’n rhaglen ‘Young Chamber’ ni. Rwy’n edrych ymlaen at weithio’n agos â’n hysgolion a’n colegau wrth gynyddu ymwybyddiaeth o’r sector amgylcheddol a chyflwyno pobl ifanc i lwybrau gyrfau nad oedden nhw o bosib wedi eu hystyried o’r blaen.’\nBellach yn ôl yn y Brifysgol ac yn graddio yn 2019, mae Jemima’n edrych ymlaen at y flwyddyn i ddod:\n‘Dwi wir yn edrych ymlaen at gael bwrw iddi â’r gwaith academaidd a chynnal y rhaglen peilot Tree Sparks cyntaf, gan weithio’n agos â myfyrwyr Coedwigaeth a chyrsiau amgylcheddol yma ym Mangor. Dwi wedi bod yn ffodus iawn yn y cymorth gan uned B-Fentrus a’r Ysgol Gwyddorau Naturiol dros y flwyddyn ddiwethaf wrth ddatblygu Tree Sparks a fedra i ddim disgwyl i weld be ddaw yn y flwyddyn newydd!’.


Swydd Surrey v Morgannwg: y Cymry am orffen yn gryf – Golwg360\nSwydd Surrey v Morgannwg: y Cymry am orffen yn gryf\n6 Mehefin 2018 am 14:11 Diweddarwyd am 14:38\nFe fydd tîm criced Morgannwg yn ceisio gorffen cystadleuaeth 50 pelawd Cwpan Royal London yn gryf wrth iddyn nhw deithio i’r Oval i herio Swydd Surrey heddiw (2 o’r gloch).\nMae’r Cymry allan o’r gystadleuaeth ar ôl colli chwe gêm allan o saith ond mae gan y Saeson lygedyn o obaith o gyrraedd y rownd nesaf pe baen nhw’n sicrhau buddugoliaeth swmpus.\nYn dilyn y siom o golli yn erbyn Swydd Hampshire ar gae San Helen yn Abertawe dros y penwythnos, mae’r capten Colin Ingram yn awyddus i weld y chwaraewyr yn parhau i frwydro am eu llefydd yn y tîm.\n“Mae’n dal i fod yn gêm enfawr i ni. Mae gyda ni lawer o fois yn dysgu’r gêm, bois sydd am berfformio’n dda a chystadlu am lefydd yn y garfan, felly mae tipyn i chwarae amdano fe o hyd.\n“O ran agwedd y criw, yn enwedig dros y gemau diwethaf, mae wedi bod yn dda iawn. Gallwch chi weld y gwahaniaeth yn y maesu ac ym mhob agwedd arall.”\nEr bod y gystadleuaeth wedi bod yn un siomedig i Forgannwg o safbwynt y canlyniadau, fe fu’n gyfle i ddatblygu sgiliau’r chwaraewyr ifainc, yn ôl Colin Ingram.\n“Mae llawer o’r bois yn newydd i griced 50 pelawd ac ar adegau, fe fu rhai arwyddion addawol.\n“Mae Nick Selman wedi dangos ei allu i fod yn agorwr gwych i ni wrth symud ymlaen. Batiodd David Lloyd yn dda yng nghanol y rhestr ac mae bois fel Lukas Carey a Ruaidhri Smith wedi perfformio’n dda gyda’r bêl.\n“Ar y cyfan, ry’n ni wedi cael cip ar yr hyn allwn ni fod, ond fe fu’n anodd wrth roi’r cyfan at ei gilydd.\nCarfan Swydd Surrey: R Burns (capten), G Batty, S Borthwick, R Clarke, S Curran, T Curran, J Dernbach, B Foakes, W Jacks, M Morkel, O Pope, J Roy, M Stoneman, F van den Bergh\nCarfan Morgannwg: C Ingram (capten), N Selman, A Donald, K Carlson, C Brown, C Cooke, D Lloyd, O Morgan, A Salter, T van der Gugten, L Carey, R Smith, G Wagg


Os ydych chi’n mynd i gael eich allgludo o’r DU - Home\nImmigration Os ydych chi’n mynd i gael eich allgludo o’r DU\nOs ydych chi’n mynd i gael eich allgludo o’r DU\nOs ydych chi wedi torri’r rheolau mewnfudo, er enghraifft, drwy fyw yn y DU yn anghyfreithlon, gall y Swyddfa Gartref eich gorfodi i adael. Mae’r rhan fwyaf o bobl yn galw hyn yn allgludo, ond y term technegol yw ‘administrative removal’.\nByddwch yn cael cyfle i roi tystiolaeth y dylech gael aros yn y DU.\nOs caiff eich tystiolaeth ei gwrthod gallwch:\napelio (os oes gennych chi hawliau apelio – bydd y wybodaeth hon ar eich llythyr oddi wrth y Swyddfa Gartref)\nOs nad yw’ch apêl yn debygol o lwyddo dylech adael o’ch gwirfodd, oherwydd byddwch yn cael eich gwahardd o’r DU am 10 mlynedd os cewch eich allgludo.\nOs byddwch chi’n dewis gadael gallwch chi ddychwelyd i’r DU ymhen rhwng 1 a 5 mlynedd, yn dibynnu ar eich amgylchiadau.\nOs yw’r Swyddfa Gartref eisiau’ch allgludo chi, byddant yn ysgrifennu atoch i ddweud hynny. Gallwch ymateb i’w llythyr gyda rhesymau pam ddylech chi gael aros yn y DU. Bydd y llythyr yn esbonio sut mae gwneud hyn a’r dyddiad cau.\nBydd arbenigwr mewnfudo yn eich helpu i ymateb gyda rhesymau y bydd y Swyddfa Gartref yn eu derbyn, er enghraifft:\nos oes gennych chi gysylltiadau cryf a theulu yn y DU (byddai’ch allgludo yn mynd yn groes i’ch hawliau dynol)\nos byddai dychwelyd i’ch gwlad gartref yn beryglus (gallwch wneud cais am loches)\nByddwch chi naill ai’n cael aros yn y DU, neu bydd y Swyddfa Gartref yn dechrau’r broses o’ch allgludo.\nOs yw’ch dadl dros aros yn y DU yn cael ei gwrthod\nBydd y Swyddfa Gartref yn anfon llythyr atoch gyda gwybodaeth am adael y DU. Bydd yn dweud wrthych a allwch chi apelio ai peidio.\nOs na allwch chi apelio\nOs na allwch chi apelio, eich unig ddewis yw mynd â’ch achos i adolygiad barnwrol. Bydd angen i chi wneud hyn o fewn 3 mis o gael penderfyniad.\nNid yw adolygiadau barnwrol yn opsiwn da i’r rhan fwyaf o bobl oherwydd:\ndim ond os gwnaed camgymeriad cyfreithiol neu weinyddol maen nhw’n llwyddo, ac nid yw camgymeriad o’r fath yn codi’n aml\nnid pawb sy’n cael gwneud un – barnwr sy’n penderfynu\nNid yw camgymeriadau’n digwydd yn aml iawn felly mae’n well gadael yn wirfoddol, oni bai bod eich cynghorydd cyfreithiol o’r farn bod gennych chi siawns da o lwyddo.\nOs gallwch chi apelio\nBydd apêl yn llwyddo:\nos oes gennych chi gysylltiadau cryf a theulu yn y DU\nos yw’r penderfyniad gwreiddiol yn gwahaniaethu’n hiliol yn eich erbyn\nos na fyddai’n ddiogel i chi ddychwelyd i’ch gwlad gartref\nos yw’r penderfyniad yn torri’r gyfraith neu reolau mewnfudo\nBydd cynghorydd mewnfudo arbenigol yn gallu penderfynu a yw unrhyw un o’r ffactorau hyn yn berthnasol i chi.\nGallwch adael yn wirfoddol o hyd os yw’ch apêl yn methu.\nGallwch gysylltu â'ch AS am gymorth os byddwch chi’n penderfynu apelio.\ndrefnu i’ch achos gael ei ystyried eto os ydych chi o’r farn y gwnaed camgymeriad\ngofyn i’r Swyddfa Gartref edrych ar eich apêl yn gyflym\nGallwch apelio eto os bydd eich apêl gyntaf yn methu, a gofyn am adolygiad barnwrol. Bydd cynghorydd mewnfudo arbenigol yn dweud wrthych chi a allai apêl arall neu adolygiad barnwrol lwyddo.\nOs yw’ch sefyllfa’n newid a bod gennych chi dystiolaeth newydd yn dangos y dylech chi gael aros yn y DU, mae’n bosib y gallwch chi wneud apêl newydd.\nPan na allwch chi wneud rhagor o apelau ac nad ydych chi’n gadael o’ch gwirfodd, byddwch yn cael eich allgludo. Chewch chi ddim gwneud cais i ddychwelyd i’r DU am 10 mlynedd.\nOs byddwch chi’n gadael y DU yn wirfoddol\nOs byddwch chi’n talu am eich taith adref, gallwch wneud cais i ddychwelyd i’r DU ymhen blwyddyn.\nDylech ddweud wrth y Swyddfa Gartref yn ysgrifenedig eich bod chi’n bwriadu gadael.\nGallwch gael cymorth gan y llywodraeth os na allwch chi dalu am eich taith adref. Yn dibynnu ar eich amgylchiadau, gallech fod yn gymwys i gael:\n'ymadawiad gwirfoddol/voluntary departure' – byddwch yn cael cymorth i helpu i drefnu eich taith a thalu amdani\n'dychweliadau gwirfoddol â chymorth/assisted voluntary returns' – byddwch yn cael cymorth i drefnu’ch taith a thalu amdani, ac adeiladu bywyd yn y wlad rydych chi’n dychwelyd iddi\nGallwch wneud cais i ddychwelyd i’r DU:\nymhen 2 flynedd os ydych chi’n gadael o fewn 6 mis o gael eich gorchymyn i adael\nymhen 5 mlynedd os yw’n cymryd mwy na 6 mis i chi adael\nYmadawiadau Gwirfoddol a Dychweliadau Gwirfoddol â Chymorth\nFfôn: 0300 004 0202\nDydd Llun i ddydd Gwener, 9am to 5.30pm\nMae galwadau’n costio hyd at 12c y funud o linell dir, 3c i 45c o ffonau symudol\nCael eich allgludo o’r DU\nChewch chi ddim o’ch allgludo ar unwaith – mae’n cymryd ychydig o amser i’r Swyddfa Gartref drefnu’ch dogfennau. Yn ystod yr amser hwn bydd rhaid i chi ymweld â chanolfan adrodd mewnfudo – bob pythefnos neu unwaith y mis gan amlaf.\nCael eich cadw’n gaeth\nNi fyddwch yn cael eich rhoi mewn canolfan gadw nes eich bod chi ar fin cael eich allgludo, oni bai bod y Swyddfa Gartref o’r farn y gallech chi geisio osgoi cael eich allgludo.\nMae’n debyg iawn y cewch chi’ch cymryd i ganolfan gadw pan fyddwch chi’n ymweld â’r ganolfan adrodd, ond gall ddigwydd unrhyw bryd. Os oes gennych chi blant, byddant yn cael eu cadw gyda chi, felly mae’n bwysig eu paratoi nhw.\nPan fyddwch chi yn y ganolfan gadw, chewch chi ddim o’ch allgludo am o leiaf 72 awr.\nDylech gael gwybodaeth yn eich iaith eich hun yn egluro’ch hawliau pan fyddwch chi yno. Os na chewch chi’r wybodaeth hon, dylech ofyn amdani.\nBydd y wybodaeth yn egluro’ch hawliau pan fyddwch chi yn y ganolfan gadw, e.e. gallwch chi:\ngael ymwelwyr, post a galwadau ffôn\ngwneud cais am fechnïaeth\ncadw’ch eiddo personol\ncyfathrebu â’r byd tu allan – er enghraifft, i ddweud wrth bobl yn eich gwlad gartref y gallech fod yn dychwelyd\nbyw mewn llety gyda’ch teulu, os ydynt yn cael eu cadw gyda chi\nGallwch ofyn am gael gweld cynghorydd cyfreithiol pan fyddwch chi yn y ganolfan gadw. Bydd yn eich helpu i wneud cais am fechnïaeth a gwneud mwy o apelau os oes gwybodaeth newydd am eich sefyllfa.\nOs penderfynwch chi osgoi cael eich allgludo\nMae cuddio rhag y Swyddfa Gartref yn anghyfreithlon. Bydd bywyd yn anodd os ydych chi’n gwneud hynny oherwydd:\nbydd rhaid i chi adael y DU os bydd y Swyddfa Gartref yn dod o hyd i chi\nchewch chi ddim gweithio yn y DU yn gyfreithlon\nchewch chi ddim agor cyfrif banc na rhentu tŷ\nbydd hi’n anodd i chi fyw yn y DU yn gyfreithlon yn y dyfodol\nAllgludo a byw yn y DU yn anghyfreithlon\nEich opsiynau os ydych chi yn y DU yn anghyfreithlon\nOs yw’ch plentyn yn byw yn y DU yn anghyfreithlon


Pugnacious little trolls: August 2008\nRhywsut daeth ŵyl fach fod yn ŵyl tair wythnos. Wn i ddim sut ddigwyddodd hynny. Ta beth, rydw i wedi dychwelyd at waith ar y llyfr yr wythnos hon ac rydw i'n symud yn araf tuag at ddiwedd y prosiect.Na, celwydd yw hwnnw. Rydw i'n symud yn araf tuag at gwblhau'r drafft cyntaf. Mae yna bum pennod arall i'w ysgrifennu. Ar ôl hynny daw pwy a ŵyr pa mor hir o olygu. Ac wedyn beth bynnag sy'n angenrheidiol ar gyfer cyhoeddi'r peth. Dwi erioed cyrraedd y pwynt hwnnw o'r blaen, felly bydd yn gyffrous a diddorol.Gobeithio y bydd y cyhoeddwr eisiau'r peth o hyd. Yng nghefn fy mhen mae gennyf ofyn y byddwn yn cyflwyno'r gwaith i'm golygydd a byddai'n dweud: "Na, diolch Chris. Dwi wedi ailfeddwl y peth a does dim diddordeb. Sori. Chi wedi cwyno gormod am Eisteddfod."Pe digwyddai hyn byddai gennyf ddau lyfr nad oes neb yn eu darllen -- un yn y Saesneg ac un yn y Gymraeg. A hefyd byddai fy nghynlluniau yn ffyced. Wn i ddim beth mae'r Gymraeg am "putting all my eggs in one basket" ond dyna beth ydw i'n ei wneud ar ryw lefel. Dim yn fwriadol ond oherwydd dyna fel y mae pethau. Pan feddyliaf am fy nyfodol, rhan bwysig yw cyhoeddi'r llyfr hwn.Gan hynny, dwi ddim yn uffach o hapus am fynd ar wyliau tair-wythnos sydyn. Ond efallai bu yna angen amdanynt. Mae gennyf anhwylder deubegwn a all chwarae gyda'm pen weithiau ac achosi fi methu gweld fy ymddygiad. Gall fy chwerwedd tua rhai pethau berwi yn afresymol weithiau. Does angen, felly, imi ddarbwyllo'r byd taw gwastraff o amser yw Eisteddfod. Os ydych chi eisiau talu £12 i yfed coffi a ddarparir gan Brifysgol Bangor, wel dyna eich hawl chi, onid yw?A dauwynebog yw fy meirniadaeth beth bynnag. Mae gennyf duedd i feddwl yn negyddol am y peth, ond petawn i'n ennill £10,000 oddi wrth Wobr Goffa Daniel Owen, neu beth bynnag, diau fyddwn innau'n faithful fuckin' puppy i'r Eisteddfod annwyl.Fel mae'n digwydd, aeth y briodferch ifanc a fi i'r Brifwyl eleni ac roedd Rachel yn fodlon iawn â hi. Dwedodd y roedd yn llawer gwell nag Eisteddfod Abertawe 2006. Dyna chi. Os mae'r briodferch ifanc yn hapus, wel, does dim cymaint o awydd cwyno.Ac nawr mae'r Democratic National Convention yn cael ei chynnal. Rydw i'n gwylio cymaint â gallaf ei ddioddef. Nad yw'n llawer. Os ydych chi'n gwylio, dwedaf wrthoch chi nad yw Americanwyr yn gwylio'r mwyafrif y pethau. Ar y cyfan, gwylian nhw'r areithiau mawr yn y nos, megis araith Michelle Obama ar nos Lun. Gan gynllun, ni fydd yr areithiau hyn yn arbennig o dda oherwydd does neb eisiau cysgodi Barack. Bydd ef yn siarad ar nos Iau.\nEfallai mae'n ddiddorol i siaradwyr Cymraeg\nWn i ddim ai Gymraeg bydd ymhlith yr ieithoedd yn y ffilm The Linguists ond efallai bydd o ddiddordeb beth bynnag. Mwy na thebyg rhy gryf yw'r Gymraeg i'r bois 'ma, a dyw hi ddim yn ddigon sexy.Wrth sôn am iaith, rydw i'n arsylwi wrth wylio'r Gemau Olympaidd taw'r Saesneg yw iaith y caiff ei defnyddio yn fwyaf aml. Weithiau bydd yna gyhoeddiadau yn Saesneg, Ffrangeg a Tsieinëeg, ond yn aml dim ond y Saesneg a glywir mewn digwyddiad. Mae'n werth nodi, rydw i'n meddwl, tra gweithiwn ni yng Nghymru tuag at gymdeithas dwyieithog. Mae yna fwy o siaradwyr Tsieinëeg na siaradwyr Saesneg ond yr olaf yw'r iaith fwy cyffredin. Iaith o fasnach yw'r Saesneg, iaith y byd. Os ni all Tsiena osgoi hynny, rhaid y gweddill ohonom ddod i dderbyn lle a phwysigrwydd yr iaith ddrwg drws nesaf. Sut i ddelio â'r ffaith hon? Wn i ddim.\nPetai diwylliant Cymreig yn berson...\nWel, nid y diwylliant i gyd. Ond mae yna rywbeth am y clip hwn (oddi ar raglen yr Unol Daleithiau yn y 90au) sy'n atgoffa fi o Hywel Teifi Edwards.\nAr fy ngwyliau\nMwy na thebyg, wnaf i ddim gofnodi dim hyd at yr wythnos nesaf. Hwyl.\nWrthi'n llosgi pontydd Eisteddfod\nYsgrifennais gofnod hir iawn ar fy mlog Saesneg am yr hyn nad ydw i'n hoffi am Eisteddfod. Ar hyd yr wythnosau diweddar rydw i'n ceisio gafael ar beth sy'n digio (efallai byddai "siomi" yn air gwell) fi cymaint am y Brifwyl -- dyma rhan o'r ymdrech hwnnw.Yn wreiddiol roeddwn i am ei ysgrifennu yn y Gymraeg. Ond roeddwn i'n pryderu y byddai'r neges yn cael ei cholli ymhlith cwestiynau ieithyddol.\n"Alright. No real problems there. Your teeth look pretty good," meddai'r deintydd."I'm sorry, what?" meddwn i."Your teeth," meddai fe. "No problems. A bit of tea stain on this one, but I'll sort that out."Dim problemau?! Nid erioed yn fy mywyd ydw i wedi clywed "dim problemau" mewn swyddfa deintydd. Ers cyn cof byddai ymweld â deintydd yn golygu amser hir o dan chwyrndroi rhyw offeryn diawledig o boenus.Deg munud yn hwyrach dyna fi'n cerdded adref, yn canu ac yn meddwl wrthyf fy hunan: Dim problemau! Dwi'n dy garu di, Cymru! Fydda' i fyth yn dy adael!Rhyfeddol pa mor gyflym y gall hwyliau newid, onid yw?(Daw'r pennawd o'r gân gorau mewn hanes caneuon da)\nbywyd yng Nghymru\nPrin llwyddais gyrraedd amcan o 5,000 gair yr wythnos hon. Dyna fy bare minimum i'w ysgrifennu mewn wythnos ond mae'n her y dyddiau hyn am ryw reswm.Efallai taw natur o'r hyn y rydw i'n ysgrifennu sy'n achosi gohirio. Tywyll yw'r 15fed bennod y llyfr hwn, ac mae'n gorfodi fi meddwl yn ôl ar adeg dywyll fy Mhrofiad Cymraeg. Un peth y rydw i wedi darganfod wrth ysgrifennu'r llyfr hwn yw bod gennyf lawer o chwerwdod a dicter tuag at y Gymraeg a phethau Cymreig. Daw nifer o'r teimladau hyn gan yr adeg honno.Gwyddwn eisoes nad oeddwn i'n hyrwyddwr mwyaf hyzahus (a), ond doeddwn i'n ymwybodol pa mor gryf yw'r teimladau. Wrth ysgrifennu weithiau gofynnaf o'm hunan a ddylwn i ddychwelyd i Minnesota ar ôl gorffen prifysgol. Erbyn hyn mynnaf y rydw i eisiau aros yng Nghymru -- gwneud gradd uwch yng Nghaerfyrddin, ysgrifennu llyfrau yn y Gymraeg, sefydlu fy hunan yma, ac ati. Ond...Eiddigus ydw i, felly, o Peggi a'i swyno gan Eisteddfod. Dim ond cerdded 20 munud o'm tŷ yw'r Brifwyl y flwyddyn hon ond does gennyf awydd am fynd. Pam? Beth mae'r pwynt? Ar gyfer gweld apig o ddiwylliant Cymreig megis y boi 'ma?Roeddwn i'n meddwl am hyn i gyd y bore 'ma. Beth sydd i'w denu person at yr iaith? Pam ddylai berson ddysgu'r Gymraeg? Yn wir? Yn enwedig rydw i'n meddwl am y briodferch ifanc, sy'n ceisio penderfynu a yw hi eisiau gwneud cwrs Pellach yn yr hydref.Gwnaeth hi gwrs Wlpan y llynedd, ac ni ellir dweud y mwynhaodd hi'r peth cant y cant. Roedd yn fwy anodd nag oedd hi'n disgwyl, roedd ganddi fil peth eraill i'w wneud yn ei swydd a chapel, ac wedyn deuai hi adref i weld minnau'n brwydro canfod lle i berthyn mewn popeth. Pam ddylai hi ddal at yr iaith pan mae'n brifo fi? Beth fyddech chi'n ei ddweud wrthi i'w hannog dal at ddysgu? Beth mae'r rheswm? A dweud y gwir, dwi ddim yn gallu meddwl am un.(a) Gair ffug yw hwnnw; mae'n ansoddair a ddaw o'r ebychiad "Huzzah!"\nY briodferch ifanc,\nAll this Welsh shit\n"Yn anffodus, dyn braidd yn academaidd oedd yn rhoi'r wers Gernyweg i mi; roedd o'n gallu dyfynnu barddoniaeth, ond ddim yn gallu deud wrtha i sut i ofyn am baned o de. Felly dwi'n dal ddim yn siŵr be'n union ydi sefyllfa'r iaith na pha mor debyg ydi hi i'r Gymraeg." -- Bethan Gwanas, Ar y Lein EtoArfer bod yn olygydd oeddwn i. Treuliwyd fy nyddiau wrthi'n cywiro straeon newyddion a chasáu'r gohebwyr iaithblant (a) yr ysgrifennai'r straeon. Deallaf, felly, y gall defnydd gwael o eiriau ddrysu ac andwyo neges y geiriau. Effeithir cynnwys gan gystrawen.Mae'n anodd gweld rhinwedd dadl wleidyddol, er enghraifft, os lapir hi mewn iaith or-syml, tafodieithol, anodd ei deall. I'r gwrthwyneb, rydw i wedi darganfod, gall fod yn anodd i bobl weld hiwmor os lapir fe mewn iaith safonol (b). Lledawgrymir rhywbeth am yr hyn a ddwedir gan yr iaith a ddefnyddir.Wrth ysgrifennu yn y Gymraeg, felly, tueddaf at iaith safonol. Neu'r hyn a ddeallaf i fod yn safonol. A gan ddefnyddio'r term "safonol" golygaf "middle of the road" -- rhywle hapus rhwng tafodiaith annioddefol a Chymraeg ffurfiol annioddefol. A dweud y gwir, does dim digon o bwyslais ar ganfod a datgan y lle hwn ymhlith cylchau Cymraeg eu hiaith, yn fy marn. Wn i ddim pam. Efallai bod yna ormod o barch am dafodiaith. Mae gan y Gymraeg wreiddiau mor gryf yn y traddodiadau gwerin nad oes gan neb hyder am ddweud wrth y person sy'n siarad "Cymraeg" annealladwy: "Hei, swni ti fel ffycin lembo pan wyt ti'n siarad y Gymraeg fel hynny"Anffodus ydyw nad oes mwy o ymdrech i ddiffinio (a defnyddio) y canol oherwydd at hwnnw mae mwyafrif dysgwyr yn ymgeisio. Soniodd Peggi yn ddiweddar am ei diffyg hyder wrth siarad y Gymraeg, a tra digwydda bethau tebyg ym mhob iaith, endemig ydyw yn y Gymraeg.Canlyniad yw diffyg terfyn. Pryd gallaf ddweud wrthyf fy hunan nad ydw i'n ddysgwr? Diawl â'r shit hwnnw am bawb yn dysgu trwy'u hoes. Ie, dysgaf (neu ail-gofio) bethau weithiau am y Saesneg, ond dwi ddim yn ddysgwr yr iaith honno. Petaech chi'n ceisio cywiro fy iaith ar fy mlog Saesneg, byddai'r sylw'n cael ei ddileu yn syth. Pryd gallaf deimlo yn fy nghalon y rydw i wedi cyrraedd rhuglder yn y Gymraeg? Beth mae'r safon?Ar y cyfan, defnyddiaf Barn am y pwrpas hwnnw. Gallaf ddeall yr hyn a ysgrifennir yn Barn, a'r hyn a ysgrifennir a ddwedir gan y BBC, felly dyma fi, rydw i'n siarad y Gymraeg. Does dim ots am dafodiaith. Dwi ddim yn deall ebonics yn dda, ond onid ydw i'n siaradwr Saesneg?Ond daw bwyslais ar, a chariad am dafodiaith, ynghyd â phresenoldeb Cymraeg ffurfiol ac achosant amheuaeth: a ydw i'n gwybod y Gymraeg o gwbl? Wrth siarad, cwestiynir pob un gair, pob un frawddeg i'r pwynt o fethu mynegi dim, methu eisiau mynegi dim.Faint o droeon a ydw i wedi gweiddi at Gymru: "Fuck your language! God speed its demise"? Dyma ganlyniad o or-ganolbwyntio ar yr iaith, o dreulio gormod o amser wrthi'n meddwl am yr iaith -- ei chystrawen, ei gramadeg, ac ati. Tra credaf y mae yn bwysig gweithio tuag at iaith safonol a'i chynnal, credaf hefyd y gall or-feddwl ar y pethau hyn drechu'r pwynt o iaith, sef cyfathrebu.A dyna chi fy marn am bobl sy'n cywiro fy iaith ar y blog hwn. Ar y cyfan, rydw i'n werthfawrogol. Wrth gwrs gwn nad yw fy iaith yn berffaith ac rydw i'n fodlon derbyn cyngor ar sut i'w gwella. Ond pryderaf y caiff gynnwys cofnod ei anwybyddu gan or-bwysleisio ar sut ysgrifennwyd. Er enghraifft, mae yna lawer o sylwi yn y cofnod hwn, ond does dim sylwi ar y cofnod ei hunan. Pwynt o gael sylwadau ar flog yw parhau'r sgwrs, fel petai, nid gor-ddadansoddi manylion o gyfrwng y sgwrs.Wedi dweud hynny i gyd, mwy na thebyg ni fydd neb eisiau sylwi ar fy mlog ym mhellach: "You've made too big a deal of it now, Cope. I don't want that pressure."-----(a) Dyw hwnnw ddim yn air. Gwn.(b) Er, yn fy achos i, dim ond rhan o'r broblem yw honno. Caf fy nghamddeall hefyd oherwydd Americanwr a dysgwr ydw i. Am ryw reswm (estrongasedd?), mae yna ragdybiaeth nad ydw i'n medru siarad y Gymraeg yn iawn, ac nad ydw i'n medru deall cysyniadau a drafodir yn y Gymraeg. Pan geisiaf fod yn gellweirus, felly, mae yna duedd methu gweld yr hiwmor a thybio y rydw i wedi gwneud math o gamgymeriad, neu mae yna rywbeth o'i le am fy nghymeriad.\nAr feddwl am gigs Eisteddfod...\nMae yna lawer i'w feirniadu am gerddoriaeth gyfrwng Cymraeg, ond erbyn hyn rydw i wedi penderfynu na allaf ddefnyddio termau megis "da" neu "wael." Does dim modd teg o fesur rhinwedd cerddoriaeth gyfoes oherwydd mae gan bawb chwaeth amrywiol. Ond ar y cyfan, gwahanaf grwpiau mewn i ddau gategori:1) Grwpiau sy'n perfformio imi.2) Grwpiau sy'n perfformio i'w hunain.Ar y cyfan, gwedda grwpiau cyfrwng Cymraeg fewn i'r ail grŵp. Os rydych chi'n mynd i weld nhw perfformio yn fyw, y peth sy'n eich taro'n syth yw bod nhw'n mwynhau eu hunain wrth wneud. A gan hynny, dydyn nhw ddim yn talu uffach o sylw ar safon y gerddoriaeth. Does dim ots ganddyn nhw os collan nhw nodyn neu dri, neu beth bynnag. Maen nhw'n cael amser gwych.A chwarae teg iddyn nhw. Does dim llwyth o arian i'w gael wrth wneud pethau yn y Gymraeg, ac os nad ydych chi'n eu mwynhau byddai'n well ichi roi'r gorau iddyn nhw. Ond, wel, pan rydw i'n gwrando ar grŵp a ymddengys i fod yn mwynhau eu hunain i'r pwynt does dim ots ai yno neu ddim ydw i, mae'n well gennyf beidio â bod yno. Hynny yw, os rydych chi eisiau fuck about ar lwyfan, does dim ots 'da fi -- ond dwi ddim am dalu i'ch gweld.Wedi dweud nad oes gennyf hawl bendant i feirniadu gerddoriaeth gyfoes gyfrwng Cymraeg, oes rhaid bod yna gynifer o grwpiau ska/funk/60au-aidd? Byddai person yn meddwl nad oes math arall o gerddoriaeth yng Nghymru.I get it. You're wacky. You wear silly clothes. Now play some fucking music that isn't shit.


BlogMenai.com: Cowen wedi mynd - wel wedi hanner mynd o leiaf\nDwi'n gweld yn ol y ffigyrau for rhai miloedd/cannoedd o blant bach Prydain yn cael y tag 'homophobe' neu 'racist' gynno chi athrawon am y rest ou bywydau.\nFel mae'r sais yn deud\n'You have a lot to account for'\nMae cwymp FF yn cynnig gobaith y gallai cefnogaeth hyd yn oed y Blaid Lafur Gymreig chwalu rhywdro...\nDiolch am dy sylwebaeth ar Iwerddon. Mae'n dda iawn ei gael o. Diolch hefyd am ein cyflwyno i Cedar Lounge Revolution!!\nDiolch - mi ddychwelwn ni at Iwerddon yn ystod yr ymgyrch etholiadol.


Ydych chi'n dal i boeni am beidio â dod o hyd i'r peiriant torri cywir? Ym mis Mai eleni, dyluniodd ein cwmni jiahao beiriant torri gasoline newydd, sydd ag arddull ddylunio fodern unigryw, a all effeithio ar eich gweledigaeth. Mae torrwr disg gasoline JH350 yn torri concrit, Cerrig, brics a phalmant yn hawdd, Gyda th ...\nAm 3:30 pm ar Awst 7, 2020, cynhaliodd ein cwmni gynhadledd unigryw i gynnyrch mawreddog yng nghanol pencadlys Yongkang. Gwahoddwyd mentrau o'r diwydiant caledwedd yn arbennig i fynychu'r gynhadledd. O dan ein paratoad gofalus, dangosodd ein cwmni ddymchweliad trydan JH-168A 2200W ...\nHydref 20fed, cynhaliwyd peiriannau Yongkang ac Hardware Expo yng Nghanolfan Confensiwn ac Arddangosfa Ryngwladol Yongkang. Roedd yr arddangosfa'n dangos y diwydiant caledwedd a pheiriannau yn bennaf. Trwy'r arddangosfa hon, dangosodd ein cwmni ein cynnyrch i gwsmeriaid, a thrwy gyfathrebu ar y safle, rydym yn ...


Archwilydd Cyffredinol yn rhoi amod ar gyfrifon tri o gyrff y GIG yng Nghymru | Swyddfa Archwilio Cymru\n» Archwilydd Cyffredinol yn rhoi amod ar gyfrifon tri o gyrff y GIG yng Nghymru\nArchwilydd Cyffredinol yn rhoi amod ar gyfrifon tri o gyrff y GIG yng Nghymru\n26 Meh 2014 - 4:18yp\nHeddiw mae Archwilydd Cyffredinol Cymru wedi cymeradwyo’r olaf o'i 10 barn archwilio ar gyfer Byrddau Iechyd ac Ymddiriedolaethau'r GIG yng Nghymru ar gyfer y flwyddyn ariannol 2013-14.\nAc, am y tro cyntaf ers ad-drefnu’r GIG yn 2009-10, mae wedi rhoi amod ar ei farn ar gyfrifon tri Bwrdd Iechyd am dorri eu terfynau gwario cymeradwy – Bwrdd Iechyd Prifysgol Caerdydd a’r Fro, Bwrdd Iechyd Prifysgol Hywel Dda a Bwrdd Iechyd Addysgu Powys.\nHeddiw rwyf wedi cymeradwyo'r olaf o 10 o gyfrifon y GIG ar gyfer 2013-14 – gyda thri ohonynt yn amodol. Mae hyn yn rhywbeth na welwyd ei debyg yng Nghymru o’r blaen ac yn rhywbeth y byddaf yn sôn amdano mewn mwy o fanylder yn yr Hydref pan fyddaf yn cyhoeddi fy adroddiad blynyddol ar gyllid y GIG.\nMewn blynyddoedd blaenorol, roedd cyrff y GIG nad oedd yn gallu ymdopi o fewn eu hadnoddau ariannol dyranedig yn derbyn cyllid diwedd blwyddyn ychwanegol gan Lywodraeth Cymru. Fodd bynnag, y flwyddyn hon nid oedd yr adran Iechyd wedi dyrannu cyllid ychwanegol i gyfrif am orwario pob un o'r Byrddau Iechyd.\nYn ogystal â’i dair barn archwilio amodol, mae Huw Vaughan Thomas unwaith eto'r flwyddyn hon hefyd wedi adrodd ar ddau Fwrdd Iechyd arall sydd ddim ond wedi llwyddo i weithredu o fewn eu terfynau adnoddau o ganlyniad i dderbyn cyllid ychwanegol gan Lywodraeth Cymru ar ddiwedd y flwyddyn. Y Byrddau Iechyd hynny yw Bwrdd Iechyd Prifysgol Betsi Cadwaladr a Bwrdd Iechyd Prifysgol Cwm Taf.\nMae'r Archwilydd Cyffredinol hefyd wedi adrodd ar fethiannau'r pedwar Bwrdd Iechyd i gael cymeradwyaeth gan y Gweinidog Iechyd ar gyfer eu cynlluniau tair blynedd integredig newydd, yn unol â’r gofyn ers 1 Ebrill 2014 yn sgil Deddf Cyllid y GIG (Cymru) 2014. Y Byrddau Iechyd hynny yw Bwrdd Iechyd Prifysgol Aneurin Bevan, Bwrdd Iechyd Prifysgol Betsi Cadwaladr, Bwrdd Iechyd Prifysgol Hywel Dda a Bwrdd Iechyd Addysgu Powys.\nMae’r materion hyn hefyd yn debygol o gael goblygiadau ar farn archwilio'r Archwilydd Cyffredinol ar gyfrifon cryno GIG Cymru sy'n cael eu paratoi gan Lywodraeth Cymru, pan fydd yr Archwilydd Cyffredinol yn cwblhau ei waith archwilio arnynt y mis nesaf.


Melyngoch godreog y Dwyrain - Wicipedia\nMelyngoch godreog y Dwyrain\nRhywogaeth: H. nubigera\nChloridea nubigera Rothschild, 1915\nGwyfyn sy'n perthyn i urdd y Lepidoptera yw melyngoch godreog y Dwyrain, sy'n enw gwrywaidd; yr enw lluosog ydy melyngochion godreog y Dwyrain; yr enw Saesneg yw Eastern Bordered Straw, a'r enw gwyddonol yw Heliothis nubigera. Mae'n trigo yn ardaloedd y Palaeoartig.\n35–40 mm ydy lled ei adenydd ar eu heithaf. Gwelir yr oedolyn ar ei adain dwry'r flwyddyn gron. Yn fwy na thebyg, ceir dwy genhedlaeth.\nPrif fwyd y siani flewog ydy Zygophyllum, Echinops, Lonicera, Atriplex halimus, Retama raetam, Suaeda asphaltica a Zygophyllum dumosum.\nWedi deor o'i ŵy mae'r melyngoch godreog y Dwyrain yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\nWedi dod o "https://cy.wikipedia.org/w/index.php?title=Melyngoch_godreog_y_Dwyrain&oldid=1750343"


Gyrfaoedd - Datrysiadau OMG\nMae hwn yn amser cyffrous i'n cwmni! Rydym yn gwmni ifanc Uchel-Tech Singapore sy'n datblygu ac yn gwerthu Systemau Lleoliad Real Time (RTLS) i'r farchnad gofal iechyd. Rydym yn olrhain offer a phobl mewn amser real. Mae ein systemau yn gweithredu heddiw mewn dros ysbytai byd-eang 100. Rydym yn gwmni ifanc sy'n tyfu'n gyflym iawn gydag amgylchedd gwaith egnïol, hwyliog ac achlysurol.\nAr hyn o bryd, yr ydym yn chwilio am unigolyn llachar iawn sy'n hyfryd, yn broffesiynol, yn gymhellol, yn gyfeillgar ac yn ymroddedig i'r cyfle sydd o'n blaenau. Mae OMG Solutions yn gwobrwyo rhagoriaeth bersonol wrth ddilyn ein nodau cyffredin ac yn hynod o barchus i'r unigolyn ac o amrywiaeth creadigol, deallusol a diwylliannol ein tîm. Mae ein diwylliant wedi ein galluogi i ddenu a chadw unigolion talentog sy'n cael eu gyrru gan weledigaeth o'r ffordd y byddwn yn trawsnewid arfer gofal iechyd.\nGolygfeydd Cyfanswm 28769 Golygfeydd 5 Heddiw


Fe sefydlwyd cynllun Megadrive yng Ngwent ym 1995 yn wreiddiol i roi sylw i broblem ddifrifol iawn, sef bod gyrwyr ifanc, yn bennaf oherwydd eu diffyg profiad, yn eu cael eu hunain mewn nifer anghymesur o ddamweiniau ar y ffyrdd. Caiff Megadrive ei gyflwyno, felly, i fyfyrwyr sy’n bwriadu cymryd eu prawf gyrru ymarferol cyn hir ond a all beidio â gwybod am yr holl beryglon posibl sy’n codi wrth yrru ar ffyrdd Prydain.\nBydd y myfyrwyr sy’n cymryd rhan yn Megadrive yn ymweld â “gweithfannau rhyngweithiol” mewn grwpiau o dri ac yno fe ddysgan nhw wybodaeth hanfodol am faterion gyrru, gan gynnwys: ymwybyddiaeth o beryglon posibl y dogfennau hanfodol achosion damweiniau effeithiau a chanlyniadau yfed a chymryd cyffuriau prynu car newydd neu gar ail-law\nyr hyn y dylid ei wneud ar ôl gwrthdrawiad Flwyddyn ar ôl blwyddyn, y gweithfan mwyaf poblogaidd yw’r un lle caiff y myfyrwyr gyfle i fentro i sedd y gyrrwr. Cânt gyfle i yrru o amgylch cwrs arbennig mewn model diweddar o’r Vauxhall Corsa yng nghwmni hyfforddwr gyrru sydd wedi’i gymeradwyo. Yn aml, dyma’r blas cyntaf a gaiff y myfyrwyr o’r profiad o fod y tu ôl i’r llyw.\n“Mae Megadrive yn agor llygaid pobl ifanc i’r ffaith fod gyrru’n gyfrifoldeb enfawr. Bydd hyd yn oed y rhai mwya gwybodus yn synnu o sylweddoli faint y mae’n rhaid iddyn nhw ei ddysgu i yrru’n dda.” Penny Thorpe, Prif Swyddog Diogelwch ar y Ffyrdd, Tîm Diogelwch Ffyrdd Capita Symonds.\nDyddiadau Megadrive yn 2009\n6-9 Hydref Coleg Gwent Pontypool 13-15 Hydref Ystrad Mynach College 20-22 Hydref Coleg Gwent Newport ---------------------------------------------------------------------------------------------------------------------------------\nCSI Cymru - Gwynedd\nMae CSI Cymru yn Gynllun Diogelwch y Ffyrdd sydd wedi ei ddylunio mewn partneriaeth a Chyngor Gwynedd, Heddlu Gogledd Cymru, Gwasanaeth Tan ac Achub Gogledd Cymru ac Ymddiriedolaeth GIG Gwasanaeth Ambiwlans Cymru. Mae’r Cynllun yn cynnwys arddangosfa o gerbyd wedi bod mewn gwrthdrawiad ynghyd ac anafusion ffug.\nMae wedi ei ddylunio ar gyfer disgyblion 15/16 oed, Blynyddoedd 11 Ysgolion Uwchradd Gwynedd. Mae taith o gwmpas yr ysgolion wedi cychwyn eisioes.\nMae’r cynllun wedi ei ddatblygu er mwyn i’r disgyblion fod yn ymwybodol o’u cyfrifoldebau a pharch sydd ei angen o fod yn ddefnyddiwr y ffordd, yn enwedig gyrrwr modur neu’n deithiwr. Mae wedi ei ddylunio i newid agwedd ac ymddygiad cyn iddynt fod yn yrwyr. Mae’r disgyblion yn 12 mis i ffwrdd o fod yn ddeiliaid trwydded gyrru dros dro a gobeithir wrth gyflwyno'r mesur ar yr amser yma y bydd yn annog pobl ifanc i fod yn gyfrifol am eu hunan, y teithwyr maent yn eu cario a defnyddwyr y ffordd eraill sydd yn rhannu'r un ffyrdd.\nDatblygwyd y cynllun oherwydd y ganran uchel o yrwyr ifanc oedd yn cael eu lladd a’u hanafu’n ddifrifol ar ffyrdd Cymru.\nYn ystod 2006 roedd 617 o yrwyr 18 oed mewn gwrthdrawiadau, roedd hyn yn ddau ran o bump (39%) o holl yrwyr o dan yr oedran 20 oedd mewn gwrthdrawiadau. O fewn y gwrthdrawiadau yma roedd 389 (14%) yn yrwyr gwrywaidd ac roedd y gwrthdrawiadau yn rhai angheuol neu ddifrifol. Roedd gyrwyr benywaidd mewn 117 gwrthdrawiadau (9%) angheuol neu ddifrifol.\nO fewn yr un cyfnod roedd ystadegau Gwrthdrawiadau Gwynedd ar gyfer gyrwyr o dan 25 oed fel a ganlyn: 6 Angheuol, 20 Difrifol a 128 ysgafn.\nGwedd newydd i Pass Plus Cymru\nAwst 2007 Mae cannoedd o ymwelwyr â’r Sioe Frenhinol a’r Eisteddfod Genedlaethol wedi cael gwybodaeth am Pass Plus Cymru, sef fersiwn helaethach o Gwrs Pass Plus safonol y DSA yw’r cynllun hwn. Trwyddo, caiff gyrwyr ifanc (sydd rhwng 17 a 25 oed ac yn byw yng Nghymru) wybod am ragor o dechnegau gyrru, ynghyd â llawer ‘gair i gall’, am ddim ond £20.\nHyrwyddwyr Pass Plus Cymru yn yr Eisteddfod Genedlaethol\nMae cyfres newydd o ddeunyddiau cyhoeddusrwydd wedi’i chynllunio i hybu’r cynllun cenedlaethol cynyddol hwn ac mae’r adnoddau dwyieithog hynny’n cynnwys taflenni, posteri a gwybodaeth ar gardiau o faint cerdyn credyd. Cânt eu dosbarthu gan Hyfforddwyr Gyrru a Gymeradwywyd.\nCaiff gwefan www.dragondriver.com sy’n ategu’r cynllun newydd hwn, ei hailwampio cyn hir i gyd-fynd ag ef.\nGwobr Arloesi i Bartneriaeth Diogelwch ar y Ffyrdd\nFfrwyth gweithio mewn partneriaeth rhwng yr Is-Adran Diogelwch ar y Ffyrdd yng Nghyngor Bwrdeistref Sirol Wrecsam a Gwylfa Wen Wrecsam o Wasanaeth Tân ac Achub Gogledd Cymru yw "Sioe Ffordd Impact".\nMae hi’n dangos yn glir y mathau o anafiadau a all ddigwydd mewn gwrthdrawiad eithaf araf, heb i neb orfod wynebu trawma’r profiad ei hun. Mae Gwasanaeth Tân ac Achub y Gogledd wedi sylweddoli gwerth a photensial y fenter hon ac wedi rhoi Gwobr Gymunedol am Arloesi i’r partneriaid. Meddai Paul Scott, Rheolwr yr Wylfa Wen yn Wrecsam "Rydyn ni’n falch o dderbyn y wobr hon ar ran holl aelodau’r Wylfa Wen yn Wrecsam. Rydyn ni wrth ein bodd bod y bartneriaeth wedi bod yn llwyddiant a byddwn ni’n dal i weithio gyda’n gilydd i leihau nifer y gwrthdrawiadau ar ffyrdd yr ardal hon."\nBu cyllid gan Lywodraeth y Cynulliad yn fodd i’r cynllun ddatblygu, ac oherwydd ei lwyddiant caiff menter Wrecsam ei chopïo gan Awdurdodau eraill yng Nghymru erbyn hyn. Meddai Wendy Davies-Williams, Swyddog Cynorthwyol Diogelwch ar y Ffyrdd yng Nghyngor Bwrdeistref Sirol Wrecsam "Mae Sioe Ffordd Impact yn dangos canlyniadau gwrthdrawiad yn glir ac mae modd ei haddasu i gyflwyno negeseuon penodol i amrywiaeth o gynulleidfaoedd. Mae hynny’n gyfle i’r Swyddogion sy’n cyflwyno’r sioe roi cyngor ynghylch pob agwedd ar ddiogelwch mewn ceir yn ogystal ag atgoffa gyrwyr o’r angen i yrru’n ddiogel ac yn gyfrifol." Mae Sioe Ffordd Impact yn ymweld ag ysgolion a cholegau yn Wrecsam ac wedi ymddangos mewn digwyddiadau cyhoeddus ledled y Gogledd.\nI gael gwybod rhagor, ffoniwch Wendy Davies-Williams ar 01978 297142 -------------------------------------------------------------------------------------\nLansio Sioe Ffordd ‘Car fu mewn Damwain’ Gwasanaeth Tân ac Achub De Cymru Chwefror 2007\nI geisio lleihau nifer y gwrthdrawiadau ar y ffyrdd sy’n cynnwys pobl ifanc, fe lansiwyd cyd-fenter newydd yng Ngholeg Gwent yng Nglynebwy ddydd Iau 15fed Mawrth.\nMae Gwasanaeth Tân ac Achub y De a Swyddogion Diogelwch ar y Ffyrdd o 10 awdurdod lleol yn y De wedi dod ynghyd i gyflwyno menter newydd i fyfyrwyr chweched dosbarth a myfyrwyr colegau ledled y rhanbarth. Swyddogion Tân ac Achub sy’n cyflwyno’r Sioe Ffordd, a Thimau Diogelwch ar y Ffyrdd yr awdurdodau lleol, gan ddefnyddio Grant Arbennig gan Lywodraeth y Cynulliad, sy’n ei hariannu.\nMae’r digwyddiad yn cynnwys grwpiau o ryw 30 o fyfyrwyr. Cânt gyflwyniad cychwynnol ar theori yn y coleg. Bydd hwnnw’n canolbwyntio ar Effaith Domino ac yn dangos sut y gall gwrthdrawiad ar y ffordd effeithio ar lu o wahanol bobl yn ogystal â’r rhai sy’n cael eu hanafu neu eu lladd, ac ar eu teuluoedd. Cynigir cyngor ymarferol a gwahoddir y myfyrwyr i drafod y materion sy’n codi ac i ofyn cwestiynau. Yna, caiff y myfyrwyr eu cymryd allan i weld car sydd wedi bod mewn damwain go-iawn, a hwnnw ar ôl-gert. Bu’r cerbyd hwnnw, Vauxhall Corsa, mewn gwrthdrawiad. Bu ei berchennog 18 oed yn ffodus i ddianc heb gael ei ladd, a hynny’n bennaf am ei fod yn gwisgo’i wregys diogelwch. A’r olygfa honno o’u blaen o hyd, fe sonnir wrth y myfyrwyr am y peryglon sydd ynghlwm wrth yrru, fel yfed a chyffuriau, cyflymder amhriodol a defnyddio gwregysau diogelwch yn gywir. Caiff y myfyrwyr hefyd eu tywys o amgylch injan dân ac ynddi ei holl offer achub a thorri, gan gynnwys y bag corff. Bydd hynny’n rhoi pwys pellach ar neges gyrru’n ddiogel.\nAdeg y lansio, dywedodd y Prif Swyddog Diogelwch ar y Ffyrdd, Penny Thorpe, “Bydd gormod o yrwyr ifanc rhwng 17 a 25 oed mewn damweiniau ar y ffyrdd. Byddan nhw’n aml yn meddwl eu bod yn gwybod y cyfan, ond gall eu gor-hyder a’u diffyg profiad achosi trasiedi. Mae’r Sioe Ffordd yn dangos iddyn nhw’n union beth all ddigwydd – ac y gallai hynny ddigwydd iddyn nhw”. Gan fod y Sioe Ffordd hon yn ymweld â’r mwyafrif o golegau’r De, fe all fod yn ymweld â’ch coleg chi!\nI gael gwybod rhagor, ffoniwch Penny Thorpe yn Capita Symonds ar 01633 463376 --------------------------------------------------------------------------------------\nPrentisiaid ar y ffordd i lwyddo wrth foduro\nMae Airbus wedi cydweithio â Heddlu’r Gogledd a Chyngor Sir y Fflint i gynnig cwrs Pass Plus Cymru i’w brentisiaid.\nMeddai Gary Griffiths, pennaeth datblygu pobl ifanc Airbus UK ym Mrychdyn, “Rydyn ni’n falch o gefnogi’r fenter hon gan ei bod hi’n gyfle i’n prentisiaid ddatblygu rhagor ar eu sgiliau gyrru. Gobeithio y bydd ein prentisiaid, wrth gwblhau’r cwrs, wedi cynyddu eu gwybodaeth o ddiogelwch ar y ffyrdd ac yn eu cadw’u hunain ac eraill yn fwy diogel ar y ffyrdd.” Meddai Geraint Jones, swyddog cynorthwyol diogelwch ar y ffyrdd yng Nghyngor Sir y Fflint, “Mae’n bwysig i ni addysgu pobl ifanc am ganlyniadau trasig posibl gyrru’n anniogel, a rhoi hwb i’w sgiliau a’u hyder.”\nI gael gwybod rhagor, ffoniwch Geraint Jones ar 01352 704526 ---------------------------------------------------------------------------------------------------------------------------------\nColeg Gwent, Glynebwy, Blaenau Gwent\nDdwy flynedd yn ôl, fe luniodd staff yng Ngholeg Gwent raglen Ysgol Haf i fyfyrwyr sydd newydd orffen eu harholiadau TGAU. O sylweddoli bod gyrwyr ifanc newydd yn eu cael eu hunain mewn nifer anghymesur o fawr o wrthdrawiadau, roedd staff yn y Coleg yn awyddus i gynnwys agwedd ar ddiogelwch ar y ffyrdd yn yr ysgol haf. Fe gysyllton nhw â’u huned leol ar ddiogelwch ar y ffyrdd a chael eu cyfeirio ymlaen i Ysgol Foduro Casnewydd. Canlyniad hynny oedd creu cwrs gyrru, a’r enw arno erbyn hyn yw’r Academi Gyrwyr Ifanc.\nBydd y cwrs yn rhedeg am ddeuddydd yr wythnos drwy gydol yr haf, a’i nod yw paratoi myfyrwyr ar gyfer y prawf theori a’r prawf gyrru ymarferol. Mae rhyw 175 o fyfyrwyr wedi cymryd rhan yn yr ysgol haf ac wedi llwyddo i ennill Credydau Rhwydwaith y Coleg Agored (OCNC). Caiff y myfyrwyr dâl o £40 yr wythnos ar yr amod eu bod yn dod i bob sesiwn!\nTop Drive – Sir Benfro\nMae Top Drive yn ddigwyddiad i bob un 16-18 oed yn Sir Benfro a chaiff ei gynnal am 4 diwrnod ym mis Tachwedd bob blwyddyn. Mae’n gyflwyniad i yrru ac mae’n helpu i gwtogi ar ddamweiniau traffig ar y ffyrdd – a’u rhwystro – gyda’r grwp oedran hwn. Mae gweithwyr proffesiynol wrth law i roi cyngor arbenigol i fwy na 400 o’r rhai sydd ar fin dechrau gyrru.\nYn y digwyddiad, caiff y rhai sydd ar fin dechrau gyrru brofiad o’r rhain:\n— gyrru oddi-ar-y-ffordd — beth i chwilio amdano wrth brynu car neu feic — sut mae ymagweddu at y prawf gyrru — pa yswiriant sy’n iawn iddyn nhw — beth i’w wirio’n gyson ar eu car neu eu beic. Caiff pawb brofiad hefyd o weld ymladdwyr tân yn efelychu’r gwaith adfer sy’n dilyn ar ôl Damwain Draffig ar y Ffyrdd.\nCaiff Top Drive 2006 ei gynnal o ddydd Llun 5 Tachwedd tan ddydd Gwener 9 Tachwedd I gael gwybod rhagor, cysylltwch â John Gobbi (Swyddog Diogelwch ar y Ffyrdd) ar 01437 77 5144\nDVD i atgoffa modurwyr ifanc\nMae DVD i atgoffa modurwyr ifanc i yrru’n ddiogel wedi’i lansio mewn ymgais i ostwng nifer y damweiniau angheuol yn y Gogledd.\nCynhyrchodd Grwp Diogelwch y Ffyrdd yn y Gogledd y ddisg am mai pobl 17-25 oed oedd 13 o’r 36 a fu farw ar ffyrdd y Gogledd yn 2004.\nAdeg lansio’r DVD, fe ail-grëwyd damwain ddifrifol a cheir cyfweliadau ag un a oroesodd ddamwain, â pherthnasau’r rhai a anafwyd neu a laddwyd, â swyddogion yr heddlu ac â nyrs.\n“Does dim gwahaniaeth eich bod chi wedi llwyddo yn eich prawf a bod gennych chi gymhwyster i yrru car. Rydych chi’n dal i ddysgu”, medd Heather Lynne Jones o Grwp Diogelwch Ffyrdd y Gogledd. “Profiad yw’r allwedd i oroesi gyrru – mae arnon ni eisiau i bobl ifanc yrru o fewn eu gallu a’u profiad.”\nUwch-Hyfforddiant i Fyfyrwyr Chweched Dosbarth\nTachwedd 2006 Mae Adran Diogelwch y Ffyrdd Bro Morgannwg yn cynnig diwrnod o uwch-hyfforddiant yn rhad ac am ddim i fyfyrwyr Colegau Chweched Dosbarth.\nMae’r cynllun yn rhoi bore o theori iddyn nhw yn y stafell ddosbarth. Yna, caiff sesiwn ymarferol ar-y-ffordd ei gynnal gan ddefnyddio hyfforddwyr gyrru profiadol sydd â llu o gymwysterau. Bydd llawer ohonyn nhw wedi llwyddo yn Uwch-Brawf RoSPA. Dywed Andy Smith, Arholwr a Deiliad Diploma RoSPA, “Mae’r cynllun yn targedu’r grwp oedran risg-uchel cyn iddyn nhw fynd i drafferthion.”\nCaiff y gyfres o gyrsiau eu rhedeg mewn ysgolion a cholegau chweched dosbarth ac fe gân nhw gefnogaeth lawn y staff a’r rhieni. I gael gwybod rhagor, ffoniwch Mike Dacey, Rheolwr Diogelwch ar y Ffyrdd, ar 01446 704774


P-05-905 Galw am Ymchwiliad Barnwrol Annibynnol i ad-drefnu gwasanaethau o fewn Bwrdd Iechyd Cwm Taf | Cynulliad Cenedlaethol Cymru\nCyflwynwyd y ddeiseb hon gan Mark Adams and Robert Bevan, ar ôl casglu cyfanswm o 387 lofnodion.\nMae’r ddeiseb hon yn galw ar Lywodraeth Cymru i gynnal ymchwiliad barnwrol cwbl annibynnol i reoli a gweithredu rhaglen GIG De Cymru ym Mwrdd Iechyd Cwm Taf a’i heffaith ar y gwasanaethau a ddarperir i bobl yn Rhondda Cynon Taf yn Ysbyty Brenhinol Morgannwg.\nMae pryder mawr ymhlith y cyhoedd ynghylch trosglwyddo gwasanaethau o Ysbyty Brenhinol Morgannwg i Ysbyty'r Tywysog Siarl ac Ysbyty Tywysoges Cymru. Mae'r trosglwyddiadau hyn wedi cael effaith fawr ar breswylwyr Rhondda Cynon Taf. Mae preswylwyr am i'r gwasanaethau ddychwelyd.\nPoblogaeth Rhondda Cynon Taf yw 235,000, gyda datblygiadau tai mawr yn codi yn ne'r fwrdeistref ac yn awdurdod cyfagos Caerdydd, sy'n agos at Ysbyty Brenhinol Morgannwg. Bydd y datblygiadau hyn yn cael effaith ychwanegol ar wasanaethau cyhoeddus, yn enwedig y gwasanaeth iechyd a gofal cymdeithasol. Mae preswylwyr yn mynegi pryderon yn barhaus am fynediad at y gwasanaethau hyn ers i rai o'r newidiadau ddigwydd. Mae'r materion yn cynnwys amseroedd teithio yn achos triniaeth frys, gorfod mynd i glinigau yn rheolaidd a chysylltiadau trafnidiaeth gwael i deuluoedd a ffrindiau ymweld â chleifion, a dim ond rhai o'r sylwadau a wnaed yw'r rhain.\nY prif feysydd y mae preswylwyr yn pryderu amdanynt yw:\n· Mamolaeth - sydd eisoes yn destun ymchwiliad\n· Uned Gofal Babanod Arbennig\n· Adran Damweiniau ac Achosion Brys\n· Pobl hŷn yn baglu ac yn cwympo, gan arwain at farw yn yr ysbyty\n· Gwasanaethau y Tu Allan i Oriau\n· Gwasanaethau Cardiaidd\n· Effaith ar wasanaethau meddygon teulu/gofal sylfaenol lle mae meddygfeydd meddygon teulu yn cael eu rheoli gan feddygon locwm yn bennaf, sy'n sefyllfa gronig yn y Rhondda yn benodol – methu â recriwtio meddygon teulu\nCyhoeddwyd gyntaf: 30/09/2019


Adran: Dysgwyr, Sylfaen\nDeunydd darllen cyfoes ac amrywiol i ddysgwyr lefel Sylfaen. Rhan o gyfres Ar Ben Ffordd. Am y tro cyntaf, dyma gyfres sy'n arwain y darllenydd ymlaen fesul cam o Mynediad i Sylfaen a Chanolradd. Ymgynghorydd Ieithyddol: Elwyn Hughes o Brifysgol Bangor\n'Dych chi'n dysgu Cymraeg ers blwyddyn neu ddwy? 'Dych chi'n dysgu ar gwrs Sylfaen? Dyma ddarnau Cymraeg byr i chi fwynhau eu darllen.\nYr ail lyfr darllen yn y gyfres newydd i ddysgwyr ar gyfer Lefel 2: Sylfaen.\nMae Nerth dy Draed yn llyfr o ddarnau difyr gyda geiriau i'ch helpu ar bob tudalen: straeon byrion, erthyglau, ffeithiau, cyfweliadau a phosau. Mae'n un o lyfrau'r gyfres Ar Ben Ffordd - i roi hyder i oedolion sy'n dysgu Cymraeg.\nMae 6 o lyfrau i gyd. Mynd Amdani ydy'r llyfr arall i ddysgwyr lefel Sylfaen.


Gwastraff o'r Ardd - Cyngor Sir Ceredigion\nBydd gwasanaeth gwastraff gardd y Cyngor yn ailddechrau ar 25 Ebrill 2022 i drigolion sydd â bagiau yn barod i’w casglu. Cysylltwch â Gwasanaethau Cwsmeriaid y Cyngor ar 01545 570881 neu clic@ceredigion.gov.uk i drefnu casgliad.\nBydd bagiau gwastraff gardd ar gael o lyfrgelloedd y Cyngor o 23 Mai ymlaen. Bydd y gwasanaeth archebu ar-lein hefyd yn ailagor ar yr adeg hon.\nMae Cyngor Sir Ceredigion yn darparu gwasanaeth ar hyd y flwyddyn ar gyfer casglu gwastraff o'r ardd. O 23 Mai 2022, bydd bagiau gwastraff gardd ar gael o'r llyfrgelloedd y Cyngor yn Aberaeron, Aberteifi, Aberystwyth, Cei Newydd, Llambed a Llandysul.\nBydd y gwasanaeth yma ar gael o 23 Mai.\nNid oes gofyniad ar y Cyngor i gasglu gwastraff o erddi pobl. Er mwyn cynnig y gwasanaeth i bawb, mae’r Cyngor yn rhoi cymhorthdal sylweddol tuag at gasglu gwastraff o’r ardd a’i drin. Serch hynny, gofynnir i ddefnyddwyr y gwasanaeth dalu rhywfaint amdano (£1.60 y bag). Cesglir gwastraff o’r ardd bob pythefnos sydd nawr yn wasanaeth ar hyd y flwyddyn.\nPrynu bagiau ar gyfer gwastraff o’r ardd gan y Cyngor, bagiau sydd â logo’r Cyngor wedi’i brintio ar yr ochr. Mae'r rheiny ar gael gan eich Llyfrgell leol y Cyngor. Wrth brynu’r bagiau, mae’n dynodi eich bod wedi talu am y casgliad (ac nid am y bag yn unig)\nRhowch y gwastraff o’r ardd yn y bagiau - (peidiwch â’u gorlenwi - dylen nhw ddim pwyso mwy nag 20 cilogram neu byddant yn cael eu gadael)\nCliciwch ar y ddolen uchod i wneud cais ar-lein am gasglu gwastraff o'r ardd neu ffoniwch y Ganolfan Gyswllt i drefnu casgliad erbyn 12:00 fan bellaf y diwrnod cyn y diwrnod casglu - 01545 570881 neu 01970 633010\nBydd angen i chi roi eich enw, eich cyfeiriad a’ch rhif ffôn yn ogystal â bras amcan faint o fagiau fydd yna i'w casglu. Bydd staff y Ganolfan Gyswllt yn rhoi gwybod i chi ar ba ddiwrnod y gwneir y casgliad\nRhowch y bagiau allan i'w casglu erbyn 08:00 ar y diwrnod priodol. Ni fydd y cyngor yn casglu unrhyw wastraff o’r ardd sydd heb ei roi ym magiau gwyrdd y Cyngor\nChwyn Niweidiol Compostio


Cyngor Torfaen yn chwilio nawr am Fynegiannau o Ddiddordeb mewn Rhaglen Grantiau newydd. - Torfaen Economy & Enterprise\nCyngor Torfaen yn chwilio nawr am Fynegiannau o Ddiddordeb mewn Rhaglen Grantiau newydd.\nGall busnesau yng nghanol trefi Pont-y-pŵl, Blaenafon a Chwmbrân gofrestru diddordeb am gyllid i helpu i adfywio gofod gwag a heb ei ddefnyddio’n ddigonol mewn adeiladau.\nGyda chefnogaeth ariannol Rhaglen Trawsnewid Trefi Llywodraeth Cymru, ac wedi ei weinyddu gan y Cyngor, bydd ‘Rhaglen Creu Lleoedd Canolfannau Trefi Torfaen’yn dechrau cyn hir ac yn cefnogigwelliannau i adeiladau busnes neu breswyl sy’n wag neu sydd ddim yn cael eu defnyddio’n ddigonol.\nGallai grant o hyd at £250K fod ar gael, yn amodol ar gymhwyster, trwy’r Gronfa Creu Lle. Mae angen i fusnesau newydd a chyfredol yn y canolfannau trefi sydd â diddordeb mewn gwneud cais am arian gwblhau ffurflen Mynegiant o Ddiddordeb erbyn 14 Gorffennaf. Rhaid i unrhyw waith gael ei gwblhau erbyn Mawrth 31 2022.\nDywedodd y Cynghorydd Joanne Gauden, yr Aelod Gweithredol dros yr Economi, Sgiliau ac Adfywio: “Llynedd, cymerodd nifer o fusnesau fantais o’r grant yma a’u cynorthwyodd i adfer eu hunain yn sgil effaith Covid, a thyfu fel busnes.\n“Ehangodd rhai busnesau, defnyddiodd eraill yr arian i sicrhau eu bodd yn gallu cydymffurfio â rheolau Covid, a defnyddiodd eraill yr arian i ehangu eu gofod masnachu. Ychwanegodd rhai mannau ofod preswyl hefyd."\n“Rydw i’n annog busnesau cyfredol a newydd i wneud cais am arian oherwydd does wybod pa gyfleoedd y gallai eu cynnig.”\nI lawrlwytho Ffurflen Mynegiant Ddiddordeb cliciwch yma\nI ofyn am wybodaeth bellach, danfonwch e-bost at ryland.llewellyn@torfaen.gov.uk gyda’r cyfeirnod “TCBC PMF EOI” neu ffoniwch 07773 812559\nWedi ei bostio ar Dydd Mercher 30th Mehefin 2021


Cataractau - Eleanor Davies Optometrydd Cyf\nMae cataractau yn bethau hynod gyffredin. Mewn gwirionedd, mae gan y rhan fwyaf o bobl dros 65 rywfaint o olion fod cataract yn datblygu. Os dywedwyd wrthych fod gennych gataract, PEIDIWCH â phoeni.\nDaw'r gair "cataract" o'r gair Groeg "Cataracti", sy'n golygu rhaeadr. Gall lens y llygad ymddangos yn debyg i raeadr pan fydd y cataract wedi datblygu cryn dipyn.\nBeth yw cataract?\nYn syml, mae cataract yn cyfeirio at 'anhryloywder y lens' sydd y tu mewn i'r llygad. Gellir disgrifio edrych trwy gataract braidd fel edrych trwy hen ddarn o wydr wedi’i staenio - yn lle darn newydd clir.\nMae yna sawl math gwahanol o gataract. Nid yw pob cataract yn achosi symptomau. Os nad yw cataract yn achosi unrhyw symptomau, fel rheol gellir gadael llonydd iddo. Os oes symptomau fel golwg aneglur, yna gellir trin cataractau yn llwyddiannus iawn drwy gael llawdriniaeth.\nBeth yw'r lens?\nRhan dryloyw y tu ôl i'r iris (rhan liw’r llygad) ydy lens y llygad. Mae'r lens yn gallu newid ei siâp, ac wrth wneud hynny, mae'n gallu addasu ei hunan er mwyn cadw’r ddelwedd ar y retina yng nghefn y llygad yn glir.\nBeth sy’n achosi cataract?\nMae cataractau yn gyffredin ymhlith pobl hŷn. Fodd bynnag, gallant ddigwydd i bobl o unrhyw oedran. Mae rhai plant yn cael eu geni gyda chataractau (cataractau cynhenid).\nMae cataract yn gysylltiedig â'r haul - ac felly maent yn llawer mwy cyffredin mewn rhai rhannau o'r byd megis India ac Affrica. Achosion eraill posib ydy anafiadau, diabetes, rhai cyffuriau, a rhai clefydau ociwlar.\nBeth yw symptomau cyffredin cataract?\nI'r rhan fwyaf o bobl, y brif gŵyn yw rhywfaint o ddirywiad yn ansawdd eu golwg. Fel arfer, mae'r rhan fwyaf o bobl yn teimlo fod angen prawf golwg arall arnyn nhw er mwyn diweddaru eu sbectol. Weithiau, ceir cwynion am 'gysgod' y tu ôl i'r gwrthrychau maent yn edrych arnynt.\nGall rhai mathau o gataract achosi i bethau fod yn rhy lachar mewn golau tanbaid. Oherwydd mai’n araf iawn, dros gyfnod o flynyddoedd, mae cataract fel arfer yn datblygu, nid yw'r rhan fwyaf o bobl yn sylwi ar y dirywiad graddol yn eu golwg nes ei fod yn dechrau ymyrryd â'u gweithgarwch dyddiol neu’n wir, fe'i gwelir gan eu hoptometrydd.\nSut mae Cataractau yn cael eu trin?\nY driniaeth fwyaf effeithiol ar gyfer cataractau yw llawdriniaeth i gael gwared ar y cataract, a disodli'r lens cymylog drwy osod mewnblaniad lens artiffisial glir.\nDylai lens pob llygad fod yn glir er mwyn i'ch llygaid weithio'n iawn. Mae'r lens glir yn caniatáu i olau gyrraedd y retina yng nghefn y llygad, sy'n eich galluogi i weld pethau. Os oes gan rywun gataract, bydd llai o olau’n cyrraedd y retina, ac felly mae eu golwg yn cael ei effeithio. Gall cataract fod yn bresennol am gyfnod cyn i chi sylwi arno. Os oes gennych chi gataract, bydd yn parhau i ddatblygu. Pan na all sbectol wella'ch golwg, yr unig ffordd i adfer eich golwg ydy cael llawdriniaeth i dynnu’r cataract.\nMae llawdriniaeth cataract yn un o'r triniaethau mwyaf cyffredin a chyflymaf a wneir heddiw. Fel rheol caiff llawdriniaeth cataract modern (a elwir yn phacoemulsification) ei pherfformio dan anesthetig lleol fel triniaeth ddydd. Yn ystod y driniaeth, gwneir agoriad bach yn y llygad a thynnu'r lens â sgan uwchsain. Mae capsiwl y lens yn cael ei adael a defnyddir hwn i osod y mewnblaniad lens newydd ynddo. Rhwng 15 - 20 munud gymer y cyfan, ac mae’r golwg yn cael ei adfer yn gyflym iawn. Yn achos y rhan fwyaf o gleifion, byddent yn sylwi ar well golwg o fewn ychydig ddyddiau.\nLensys o fathau gwahanol i’w mewnblannu\nMae pob claf a phob llygad yn wahanol. Cymerir mesuriadau cyn llawdriniaeth (a elwir biometreg) er mwyn dewis y lens cywir ar gyfer y llygad unigol. Mae mathau gwahanol o fewnblaniadau lens ar gael. Y ddau brif gategori o fewnblaniad lens ydy:\nLensys monofocal - (dyma’r math o lens sydd gan y rhan fwyaf o gleifion). Mae'r rhain yn rhoi golwg pellter da ond mae angen sbectol ar gyfer gwaith agos.\nLensys multifocal - Mae'r lensys hyn yn debyg o gynnig annibyniaeth o wisgo sbectol, hynny yw - yn rhoi i’r claf y gallu i weld ymhell, yn ogystal â darllen, heb sbectol.\nDangoswyd bod lensys multifocal yn cynnig cyfle da o leihau dibyniaeth ar sbectol ar gyfer gweld agos a thros bellter canolig. Fodd bynnag, gall cleifion sylwi ar ostyngiad mewn sensitifrwydd i gyferbyniad (yn enwedig mewn golau gwan), yn ogystal ag eurdorchau a thanbeidrwydd o gwmpas goleuadau yn y nos. Mae rhai cleifion yn barod i dderbyn yr effeithiau gweledol hyn am eu bod yn awyddus i leihau eu dibyniaeth ar wisgo sbectol.\nMae'r paratoadau cyn llawdriniaeth ar gyfer cleifion sydd â diddordeb mewn mewnblaniadau lens multifocal yn fwy cymhleth nag wrth osod lensys monofocal. Mae’n rhaid cael trafodaethau manylach ymlaen llaw, ac mae’r rheolaeth ôl-driniaeth yn fwy dwys. Dyma'r prif resymau nad yw'r lensys hyn yn cael eu cynnig ar y Gwasanaeth Iechyd Gwladol.


CRIW 2022-2023: Cwrdd a Stephen – Sgil Cymru\nCRIW 2022-2023: Cwrdd a Stephen\nMay 20, 2022 admin NEWYDDION 0\nMae Stephen wedi dechrau ar set yr wythnos hon! Dyma cyfweliad a fidio amdano:\n1. Ble rydych chi wedi cael eich lleoli a beth ydych chi’n ei wneud?\nRwyf wedi cael fy rhoi yn adran lleoliadau The Pact ll a gynhyrchir gan Little Door Productions. Rwyf ar leoliad mewn tŷ eithaf crand ar hyn o bryd. Fy swydd i yw dod i mewn cyn yr Alwad Uned a gwneud yn siŵr fod pethau’n barod yn y lleoliad fel bod yr holl adrannau eraill yn gallu paratoi i ddechrau saethu; i sicrhau bod yr EasyUps wedi’u gosod a bod y biniau allan yn barod. Os oes angen symud pethau ar y cynhyrchiad rydym yn cael bloedd ar y radio. Rydyn ni’n trefnu parcio’r cerbydau technegol ac yn sicrhau bod gan bawb fynediad i’r lleoliad. Rydym yn gosod a threfnu’r ardal fwyta i’r criw i gyd a rheoli’r traffig os yn ffilmio ar strydoedd cyhoeddus.\n2. Beth yw’r syrpreis mwyaf i chi ei gael hyd yn hyn?\nY syrpreis mwyaf i mi ei gael hyd yn hyn yw pa mor groesawgar yw’r criw i gyd. Mae’r oriau’n hir a’r tywydd wedi bod yn anodd ond mae cryfder a chyfeillgarwch y criw wedi bod yn fendigedig.\n3. Ydych chi’n gweithio gydag unrhyw brentisiaid presennol neu gyn-brentisiaid?\nRwyf wedi gweld Will ac Alex sy’n gweithio i Real SFX… Roedd yn rhaid iddynt reoli tân yn y tŷ a daethant yn barod gyda chanisters o nwy a llosgwyr. Fe wnaethon ni gymharu nodiadau am Sgil Cymru…\n4. Beth yw’r rhan orau o’r profiad hyd yn hyn?\nCael eich cydnabod fel rhan o’r tîm a dod i adnabod pobl. Dod yn fwy hyderus oherwydd bod y diwrnod cyntaf yn anodd, rydych chi ychydig ar goll a ma angen ychydig o ddewder i ddyfalbarhau. Mae hefyd yn helpu bod y bobl o’ch cwmpas mor gefnogol a bob dydd rydych chi’n dysgu rhywbeth newydd.\n5. Beth yw’r her fwyaf?\nMa ffilmio drwy’r nos gyda’r glaw yn disgyn yn sialens. Mae angen dillad cynnes, ymarferol, sy’n dal dwr arnoch chi. Bag mawr gyda dillad ar gyfer pob tymor yn hanfodol. Ond gorfwyta yw’r her fwya. Mae’r arlwyo’n dda iawn, ac mae byrbrydau a bisgedi bob amser wrth law. Mae gwrthsefyll temtasiwn yn her enfawr.\nCychwyn Cwrs Golygu Sgript – gan Mali Tudno Jones